# A &kshisen; kézikönyve

Dirk
Doerflinger

    ddoerflinger@web.de

Tamás
Szántó
Magyar fordítás

    tszanto@mol.hu

2000-12-16
1.03.00

Ez a dokumentum a &kshisen; 1.3-as verziójának leírását tartalmazza.

KDE
kdegames
KShisen
játék
shisen-sho

## Bevezetés

A &kshisen; egy egyszemélyes, Mahjongg-szerű játék, az eredeti Mahjongg elemkészletét használja.

A játék célja az összes elem eltávolítása a tábláról.

## A &kshisen; kezelése

### Szabályok

A játék célja az összes elem eltávolítása a tábláról. Egyszerre csak egy elempár távolítható el. Két elem akkor távolítható el, ha legfeljebb három vonallal össze lehet őket kötni. A vonalak lehetnek vízszintesek és függőlegesek, de átlósak nem.

A vonalakat nem kell megrajzolni, a program automatikusan leellenőrzi, hogy a feltétel teljesül-e. Csak ki kell jelölni az elempárt, és ha össze lehet őket kötni legfeljebb három vonallal, akkor a program kirajzolja a vonalat és leveszi az elemeket.

Fontos tudni, hogy a vonalak nem haladhatnak át más elemeken. Ha elakadt, tippet lehet kérni a programtól a következő lépésre. Ha a jobb gombbal kattint rá valamelyik elemre, akkor láthatóvá válik annak összes lehetséges párja, függetlenül attól, hogy levehető párt alkotnak-e vagy sem.

A játéknak vége van, ha nincs több lehetséges lépés, de maradt még elem a táblán (ez megfelelő stratégia esetén nem fordul elő, ha a Csak megoldható játék opció a Beállítások menüben be van jelölve, mert ilyenkor minden játék megoldható valahogy, persze előfordulhat, hogy Ön rossz utat választ).

### A Játék menü

A Játék menüben az aktuális játék menetével kapcsolatos menüpontok találhatók:

CtrlZ Játék Visszavonás

  Visszavonja az utolsó lépést. Ugyanezt lehet elérni az eszköztár Vissza gombjával.

CtrlD Játék Újra végrehajtás

  Újra végrehajtja az utoljára visszavont lépést. Ugyanezt lehet elérni az eszköztár Előre gombjával.

Ctrl H Játék Tipp kérése

  Megmutat egy lehetséges következő lépést.

Ctrl N Játék Új

  Befejezi az éppen futó játékot és elkezd egy újat, új elemelrendezéssel.

Ctrl R Játék A játék újraindítása

  Visszaállítja a mostani játékot a kiindulási állapotba.

Game Szünet

  Felfüggeszti a játék futását, az eredményben szerepet játszó időmérést is. A menüpont neve ezután A játék folytatása lesz, ezzel lehet majd a játékot továbbengedni.

Játék Megoldható?

  Megjelenít egy párbeszédablakot, amely elárulja, hogy a játék megoldható-e. Ha a Csak megoldható játék menüpont a Beállítások menüben ki van választva, akkor ennek nincs információtartalma.

Játék Dicsőségtábla

  Megjeleníti az eddigi 10 legjobb helyi eredményt.

Néhány menüponthoz gyorsbillentyű is tartozik. A teljes lista itt található: >.

## Beállítások

### A Beállítások menü

A &kshisen; működése több paraméterrel is befolyásolható. Az összes paramétert a Beállítások menüpontból indulva lehet megváltoztatni.

A módosított beállítások mentése automatikusan megtörténik.

Beállítások Méret

  A Méret almenüben lehet megváltoztatni a tábla méretét (az elemek számát). Minél több elemet kell leszedni, annál nehezebb (és tovább tartó) lesz a játék.

Beállítások Sebesség

  A Sebesség almenüben lehet beállítani, hogy milyen gyorsan tűnjön el az összekötött elempár.

Beállítások Szint

  Itt lehet kiválasztani a játék nehézségi fokát.

Beállítások Gravitáció

  Ezt bejelölve a játék még nehezebb lesz: ha egy elemet sikerült levenni, akkor a fölötte levők egy szinttel lejjebb esnek.

Beállítások Csak megoldható játék

  Ha bejelöli ezt, akkor csak olyan játékot enged elkezdeni a program, amely megoldható. Megjegyzés: ha nem megfelelő stratégiát követ, akkor el lehet jutni olyan pontig, ahonnan kezdve már nem lehet megoldani a játékot, de a játékot újrakezdve, más játékmenetet követve, előbb-utóbb megoldható.

### Billentyűparancsok

Az alapértelmezett billentyűparancsok:

- Kilépés: CtrlQ
- Visszavonás: CtrlZ
- Újra végrehajtás: CtrlD
- Új játék: CtrlN
- A játék újrakezdése: CtrlR
- Segítség: F1
- Mi ez?: ShiftF1

## Köszönetnyilvánítás és a licencegyezmény

&kshisen; Copyright: Mario Weilguni (mweilguni@sime.com), 1999.

Documentation Copyright: Dirk Doerflinger (ddoerflinger@gmx.net), 2000.

Magyar fordítás: Szántó Tamás tszanto@mol.hu

&underFDL; &underGPL;

## Telepítés

### A program megszerzése

A &kshisen; a KDE projekt (http://www.kde.org) része, készítette: Mario Weilguni (mweilguni@sime.com).

A &kshisen; a kdegames csomagban található, mely letölthető innen: ftp://ftp.kde.org/pub/kde/, a KDE projekt központi FTP-kiszolgálójáról.

### Követelmények

A &kshisen; sikeres lefordításához szükség van a KDE 2.0-ás vagy újabb változatára. A szükséges programkönyvtárak és a &kshisen; is megtalálható itt: ftp://ftp.kde.org/pub/kde/.

### Lefordítás és telepítés

A &kshisen; lefordításához és telepítéséhez az alábbi parancsokat kell kiadni a forráscsomag alapkönyvtárában:

    % ./configure
    % make
    % make install

A Shisen-Sho fordítási szkriptjei az autoconf és az automake felhasználásával készültek, kézi beállítást nem igényelnek.