# A &kdf; kézikönyve

Jonathan
Singer

    jsinger@leeta.net

Michael
Kropfberger

    michael.kropfberger@gmx.net

Lauri
Watts
lektor
Tamás
Szántó

    tszanto@mol.hu

fordító
2000
Jonathan Singer
&FDLNotice;
14/11/2000
0.00.10

A &kdf; megjeleníti a rendelkezésre álló fájleszközöket legfontosabb jellemzőikkel együtt.

KDE
kdf
kdeutils
lemezek
eszközök
mount
unmount

## Bevezetés

A &kdf; segítségével meg lehet tekinteni a fájleszközöket (lemezpartíciókat, floppy- és &CD;-meghajtókat, stb.) a kapacitásra, a szabad helyre, a típusra és a csatlakoztatási (mount) pontra vonatkozó információkkal együtt. Mód van az eszközök csatlakoztatására (mount) és leválasztására (unmount), ill. a tartalom megtekintésére a fájlkezelővel.

A &kdf; hasonló a Vezérlőközpont régi Szabad lemezkapacitás (kcmdf) beállítómoduljához, de kisebb képernyőterületen elfér, ezért akár folyamatosan is nyitva lehet tartani.

## Telepítés

### A &kdf; megszerzése és telepítése

A &kdf; a KDE projekt (http://www.kde.org) része, fordítását és telepítését a csomag főkönyvtárában található leírás alapján kell elvégezni. A &kdf; legutóbbi változata a kdeutils csomagban található, mely letölthető az ftp://ftp.kde.org/pub/kde/ címről, a KDE projekt központi FTP-kiszolgálójáról.

A kdf telepítéséhez szükséges lépések:

    % ./configure
    % make
    % su
    % make install

## A &kdf; használata

### A &kdf; elindítása

Adja ki a ``kdf`` parancsot egy parancsértelmezőben vagy válassza a Szabad lemezkapacitás bejegyzést a Rendszer menüben, a KDE menü alatt. A standard &Qt; és KDE parancssori paraméterek használhatók, teljes listájuk megtekintéséhez adja ki a ``kdf` `--help`` parancsot.

### A főablak

A &kdf; főablakában fel vannak sorolva a rendszer fájleszközei.

Az eszközök alábbi jellemzőit lehet megtekinteni:

A &kdf; főképernyője
A &kdf; főablaka

- egy, az eszköz típusát mutató ikon

- az eszköz neve

- a fájlrendszer formátuma

- teljes méret

- csatlakoztatási (mount) pont

- szabad lemezkapacitás

- a szabad hely aránya százalékban és grafikus formában

A fenti képen négy eszköz látszik: két ext2 fájlrendszerű merevlemezes partíció, az egyik a gyökérkönyvtárhoz (`/`), a másik az `/old` könyvtárhoz csatlakoztatva, egy iso9660 rendszerű &CD-ROM; és egy nem csatlakoztatott floppy meghajtó.

Ha a bal egérgombbal rákattint egy oszlop fejlécére, akkor az eszközök a kiválasztott oszlop értékei szerint lesznek sorbarendezve. A második bal kattintás hatására a rendezés csökkenő sorrendű lesz.

A jobb egérgombbal rákattintva egy sorra előhívható egy felbukkanó menü. Ha az eszköz még nincs csatlakoztatva (mountolva), akkor Az eszköz csatlakoztatása menüpont kiválasztható. Ha az eszköz már csatlakoztatva van, akkor leválasztásához (unmount) válassza Az eszköz leválasztása menüpontot. Ha a Fájlkezelő megnyitása menüpontra kattint, akkor a megnyíló fájlkezelőben megtekintheti az eszközön található fájlokat.

### A &kdf; menüsora

#### A Fájl menü

Fájl Frissítés

  A pillanatnyi állapotnak megfelelően frissíti a kijelzett adatokat

CtrlQ Fájl Kilépés

  A &kdf; bezárása

#### A Beállítások menü és párbeszédablak

Beállítások Testreszabás

  Megnyitja a program beállítóablakát

  A &kdf; beállítóablaka
  A &kdf; beállítóablaka

  A párbeszédablak két részből áll, az Általános beállítások és a Csatlakoztatási (mount) parancsok lapból.

  Általános beállítások

    Kattintson a látható vagy rejtett szóra egy adatmező tartalmának megjelenítéséhez vagy elrejtéséhez.

    A Frissítési gyakoriság értékét a csúszkával lehet módosítani. A bal oldali szöveges mezőben az az időtartam látható (másodpercben), amely a &kdf; automatikus állapotfrissítései között telik el.

    A Fájlkezelő beállításnál azt a parancsot lehet megadni, amely akkor hajtódik végre, ha a Fájlkezelő megnyitása menübejegyzést választja a felbukkanó menüben.

    A következő két opció közül az első azt szabályozza, hogy egy eszköz csatlakoztatásakor elinduljon-e automatikusan a fájlkezelő. A másik bekapcsolása esetén pedig figyelmeztető üzenet jelenik meg, ha egy eszközön a szabad hely mennyisége a kritikus szint alá esik.

  Csatlakoztatási (mount) parancsok

    Itt lehet eszközönként megadni a csatlakoztatási és leválasztási (mount és unmount) parancsokat, valamint a jelképező ikont. A parancsok megadásához segítséget találhat a mount man oldalán (hajtsa vége ezt: ``man` `mount`` egy parancsértelmezőben).

#### A Segítség menü

F1 Segítség Tartalom

  Megnyitja ezt a dokumentumot

ShiftF1 Segítség Mi ez?

  Válassza ki ezt a menüpontot, majd kattintson egy tetszőleges elemre annak leírásához

Segítség Hibabejelentés...

  A &kdf; hibáiról lehet jelentést küldeni a program szerzőinek

Segítség A KDiskFree névjegye...

  A program verziójáról és szerzőiről szolgáltat információkat

Segítség A KDE névjegye...

  A KDE projektről tartalmaz néhány sornyi információt.

## Köszönetnyilvánítás és licencegyezmény

&kdf;

Program copyright Michael Kropfberger mkropfbe@edu.uni-klu.ac.at, 1998-2000.

Documentation copyright Jonathan Singer jsinger@leeta.net, 2000.

&underFDL; &underGPL;

&documentation.index;