# A &klpq; kézikönyve

Christoph
Neerfeld

    chris@kde.org

Hans Petter
Bieker

    bieker@kde.org

Tamás
Szántó

    tszanto@mol.hu

fordító
20/07/2000
1.00.01
2000
Christoph Neerfeld
&FDLNotice;

Ez a dokumentum a &klpq; 1.0.1-es változatát írja le.

KDE
KLpq
nyomtatás
nyomtatási sor
lpq

## Bevezetés

A &klpq; egy grafikus kezelőfelület a nyomtatósor-vezérlő programhoz. Elsődleges célja a nyomtatási sor tartalmának megjelenítése, lehetővé téve nyomtatási feladatok törlését a sorból. Megfelelő jogosultság birtokában engedélyezhető és letiltható a nyomtatás és a feladatok sorrendjét is módosítani lehet.

A &klpq; nem közvetlenül módosítja a nyomtatási sort, hanem a sorkezelő segédprogramokkal, az `lpq`, az `lprm` és az `lpc` programok segítségével. Éppen ezért a &klpq; használata pontosan annyira biztonságos, amennyire az `lpq`, az `lprm` és az `lpc`.

- támogatja a BSD, a PPR és az LPRng nyomtatósor-kezelőket

- működik hálózaton keresztül is

- támogatja a húzd-és-ejtsd műveleteket

## Telepítés

### A &klpq; megszerzése

A &klpq; a KDE projekt (http://www.kde.org) része, megtalálható az ftp://ftp.kde.org/pub/kde/ címen, a KDE projekt központi FTP-kiszolgálóján. A kiszolgáló bármelyik tükrözése is használható.

### Követelmények

A &klpq; sikeres lefordításához a libkdecore és a libkfm legújabb változata szükséges. Az összes szükséges programkönyvtár és a &klpq; forrása is megtalálható az ftp://ftp.kde.org/pub/kde/ címen.

A KDE könyvtármodulokon kívül a printcap (`/etc/printcap`) nyomtatóleíró fájlt is helyesen be kell állítani.

### A program lefordítása és telepítése

A &klpq; a kdeutils nevű KDE alapcsomag része, telepítése a csomag többi programjával együtt automatikusan megtörténik a KDE szokásos telepítésekor.

Ha saját maga szeretné a forrásprogramokból elvégezni a telepítést, akkor adja ki az alábbi parancsokat a &klpq; alkalmazás forrásának alapkönyvtárában:

    % ./configure
    % make
    % make install

A &klpq; az autoconf segítségével készült, ezért remélhetően nem merül fel probléma a fordítás közben. Ha mégis hibába ütközne, kérjen segítséget a KDE levelezőlistáin.

## A program használata

### A &klpq; parancssori paraméterei

    	klpq

    	  -n
    	  -P nyomtató
              fájl1 fájl2 URL1 URL2

Az első indításkor a &klpq; megkérdezi, hogy milyen típusú nyomtatósort használjon. A támogatott típusok a következők: BSD, PPR és LPRng. Ha nem tudja, hogy az Ön rendszere ezek közül melyiket használja, akkor válassza a legvalószínűbbet, a BSD-t. Ha a &klpq; nem tudja megjeleníteni a nyomtatósort, akkor próbálkozzon egy másik típussal (a sor típusát később is meg lehet változtatni a Jellemzők Sorkezelő ).

Paraméterek nélküli indításkor a &klpq; megpróbálja értelmezni a `PRINTER` környezeti változó értékét és megjeleníteni az ennek megfelelő nyomtatósort. Ha a `PRINTER` változó nincs beállítva, akkor az `lp` nevű nyomtatósorral próbálkozik. Ha nem létezik ilyen nevű sor, akkor a printcap fájlban található első nyomtatót fogja használni.

A fájlnév paraméter segítségével a &klpq; az `lpr` parancs helyett használható. Nem szükséges beírni, hogy `lpr nyomtatandó_fájl; klpq`, hanem elég az, hogy `klpq nyomtatandó_fájl`, mert a &klpq; automatikusan végrehajtja az `lpr` parancsot. A `-P` opcióval a nyomtatási területet (spool area) lehet megadni. Más `lpr` paramétert nem tud értelmezni a program.

A `-n` opció hatására a program nem jeleníti meg a nyomtatósort, ha a parancssorban megadott egy fájlnevet. Pl. ha `klpq `-n nyomtatandó_fájl`` hatására a &klpq; kinyomtatja a fájlt és utána azonnal kilép. `klpq `-n`` fájlnév paraméter nélkül azonos hatású a paraméter nélküli indítással.

A &klpq; lehetővé teszi URL-ek használatát is a parancssorban. A program a Konqueror használatával egy ideiglenes állományba másolja a nyomtatandó fájlt, majd ezt a helyi fájlt küldi ki a nyomtatóra.

Ne felejtse el, hogy a &klpq;-nak futnia kell a letöltés végén. Ha a letöltés befejeződése előtt kilép a programból, akkor a nyomtatás nem fog megtörténni.

A húzd-és-ejtsd módszer támogatása: ha megfog egy URL-t a Konqueror-ban és ráejti a &klpq; ablakára, akkor a program egy ideiglenes fájlba letölti az URL tartalmát és a kapott fájlt kiküldi a nyomtatóra.

### A program főablaka

Mint láthatja, a &klpq; használata nagyon egyszerű, ezért már csak a nem egyértelmű funkciókról szeretnék egy pár szót szólni:

Ha az Automatikus gomb le van nyomva, akkor a program megadott időközönként újraolvassa a nyomtatási sor tartalmát, anélkül, hogy megnyomná a Frissítés gombot. Az újraolvasási időköz megadásához válassza a Jellemzők A frissítés gyakorisága... menüpontot. Ha 0-ra állítja az időközt, akkor az Automatikus nyomógombot nem lehet majd megnyomni (le lesz tiltva).

Ha azt a hibaüzenetet kapja, hogy Ez egy rendszergazdai parancs, akkor a root vagy egy másik rendszergazda nevében kell bejelentkeznie a parancs végrehajtásához. Ha nem így van bejelentkezve, és megpróbálja törölni egy másik felhasználó nyomtatási feladatát, akkor nem kap hibaüzenetet, de a program nem hajtja végre a parancsot.

A következő gyorsítóbillentyűket lehet használni:

Gyorsítóbillentyű: | Parancs
--- | ---
U | egyenértékű a Frissítés gomb megnyomásával
R | egyenértékű az Eltávolítás gomb megnyomásával
T | egyenértékű A sor elejére gomb megnyomásával
A | egyenértékű az Automatikus gomb megnyomásával
balra | az előző nyomtatósorra lép
jobbra | a következő nyomtatósorra lép

### A sorkezelő-beállítás párbeszédablaka

Ebben a párbeszédablakban lehet kiválasztani, hogy a sor típusa BSD, PPR vagy LPRng legyen. A sorkezelő parancsokat is felül lehet bírálni. Ha segítségre van szüksége, olvassa el a sorkezelő kézikönyvoldalait.

## Továbbfejlesztési tervek

- több KDE billentyűparancs támogatása a kkeyconfig-gal

- az összes nyomtatósor egyszerre megjelenítése

- a panelba dokkolható állapotjelző ablak

- további lprng parancsok támogatása

- a &klpq; teljes újraírása ;-)

Kimaradt valami fontos?

## A szerző

Christoph Neerfeld-nek hívnak, alkalmazott informatikát hallgatok az Alkalmazott Tudományok Egyetemen (Sankt Augustin, Németország). Elérhető vagyok e-mailben, küldje el bátran a programmal kapcsolatos észrevételeit, a jókívánságait vagy egy képeslapot az Ön városáról. Nagyon szeretem a képeslapokat!

Hálás köszönet az alábbiaknak:

- Victor Kolossov-nak (kolosov@iris1.itep.ru) az LPRng támogatás alapjainak elkészítéséért

- Remco Treffkorn-nak (remco@rvt.com) a ppr támogatás alapjainak elkészítéséért

és azoknak, akik hibajelentéseket és továbbfejlesztési javaslatokat küldtek.

&klpq; - Copyright Christoph Neerfeld (chris@kde.org), 1997-98.

&underFDL; &underGPL;