# gopher

A Gopher kezdetben a University of Minnesota decentralizált információs rendszereként indult. Mai formájában különféle információk lekérdezését teszi lehetővé az interneten keresztül.

A Gopher tehát egy internetes információböngészési szolgáltatás, mely interaktívan egy menürendszeren keresztül érhető el. A menükből újabb almenük érhetők el, ill. szöveges fájlokat lehet megjeleníteni. Az információknak nem kell egy kiszolgálóra kerülniük, más gépekről is származhatnak. A Gopher automatikusan lekezeli a más gépekre mutató hivatkozásokat, a felhasználók észre sem veszik, hogy a megjelenített elem adattartalma egy másik kiszolgálóról érkezik. A Gopher elrejti a felhasználók elől, hogy az információ pontosan honnan származik, ezért a felhasználók előtt egy egybefüggő, egységes információs rendszer jelenik meg.

A gopher protokoll lehetővé teszi Gopher "könyvjelzők" létrehozását is, hogy egy adott elem közvetlenül elérhető legyen anélkül, hogy végig kellene lépkedni az egész menürendszeren. A Gopher menük egyébként nincsenek szabványosítva, ezért sokféle változatban megtalálhatók.

Forrás: http://tlc.nlm.nih.gov/resources/tutorials/internetdistlrn/gophrdef.htm