# A KPatience kézikönyve

Paul Olav
Tvete
Mike
McBride
lektor

    mmcbride@ematic.com

Tamás
Szántó

    tszanto@mol.hu

fordító
2000
Paul Olav Tvete
&FDLNotice;
04/09/2000
0.07.04

Ez a dokumentum a &kpat; 0.7.04-es változatának leírását tartalmazza. Észrevételeit és kiegészítéseit küldje el a szerzőnek.

KDE
játék
pasziánsz
solitaire

## Bevezetés

A &kpat; egy 9 kártyajátékból álló gyűjtemény. Valamennyi játékot csak egy személy játszhatja.

## Telepítés

### A &kpat; megszerzése

A &kpat; a KDE projekt (http://www.kde.org) része. A &kpat; megtalálható a KDE kdeutils nevű csomagjában, mely letölthető az ftp://ftp.kde.org/pub/kde/ címről, a KDE központi FTP-kiszolgálójáról.

### Lefordítás és telepítés

A &kpat; lefordításához és telepítéséhez a következő parancsokat kell kiadni a forráscsomag alapkönyvtárában:

    % cd kdegames
    % ./configure
    % cd kpat
    % make
    % make install

Minthogy a &kpat; az autoconf és az automake segítségével készült, remélhetően nem fog gondot okozni a telepítés.

Ha mégis problémába ütközne, kérjen segítséget a KDE levelezőlistáin.

## A &kpat; használata

A program elindítása után, hasonlóan más pasziánsz játékokhoz, automatikusan elkezdődik egy játszma.

Kattintson rá egy lapra, és az egérgombot lenyomva tartva húzza át egy másik helyre. Bizonyos játéktípusoknál dupla kattintással egy meghatározott helyre lehet tenni a lapot.

Részletesebb tájékoztatás a Játékszabályok részben található.

## Játékszabályok

A &kpat; összesen 9 fajta játékot tartalmaz. Egyszerűen kattintson a játék nevére a hozzá tartozó szabályok megjelenítéséhez.

- Klondike

- MicroSolitare

- Számolás

- Napóleon sírja

- A félkegyelmű

- Nagypapa

- Tízes

- Mod3

- Freecell

### Klondike

Ez a legismertebb. Felváltva piros és fekete lapok vannak kiosztva. A képernyő felső részén növekvő sorrendbe kell tenni a lapokat, színek szerint. Ha rákattint a paklira, a program felfed három lapot. Könnyített szabályok esetén az eldobott lapok a pakli tetejére kerülnek, nehezített szabályoknál az aljára.

### MicroSolitaire

A Klondike-nak ezt a variációját egy bizonyos nagy szoftvercég terjesztette el. Felváltva piros és fekete lapok vannak kiosztva. A képernyő felső részén növekvő sorrendbe kell tenni a lapokat, színek szerint. Ha rákattint a paklira, a program felfed egy lapot.

### Számítás

Ennek szabályai kissé szokatlanok. A játék célja az összes lap áthelyezése a felső négy csoportba.

A többi változattól eltérően itt nem kell színek szerint egymásra tenni a lapokat.

Balról az első csoportban az elvárt sorrend A-2-3-4-5-6-7-8-9-10-J-Q-K, a másodikban 2-4-6-8-10-Q-A-3-5-7-9-J-K, a harmadikban 3-6-9-Q-2-5-8-J-A-4-7-10-K, és végül a negyedikben 4-8-Q-3-7-J-2-6-10-A-5-9-K.

A lenti csoportokat tetszés szerint lehet használni. Ne felejtse el, hogy egyszerre akár egy több lapból álló sorozatot is a fel lehet helyezni.

### Napóleon sírja

A négy átlós csoportba bármilyen színű lapok rakhatók növekvő sorrendben, 7-től a K-ig. A középső csoportba is tetszőleges színű lapok tehetők 6-tól lefelé A-ig, majd ismét a 6-tól kezdve. A többi négy hely a lapok átmeneti tárolására használható, mindegyik helyre egy-egy lap tehető.

### A félkegyelmű

Ha két azonos színű lap fordul elő, akkor közülük az alacsonyabb értékű eltávolítható. Az üres helyekre lapot lehet tenni. A játék célja az, hogy csak a négy ász maradjon meg.

### Nagypapa

A játék célja az összes lap áthelyezése a felső négy csoportba, növekvő sorrendben, színek szerint. A lenti csoportoknál áthelyezhető egy lap egy nála eggyel nagyobb azonos színű lapra, tehát például a pikk ötös rátehető a pikk hatosra, akkor is, ha a pikk ötösön más lapok is állnak. Ha nem lehetséges több lépés, kattintson az "Újraosztás" gombra. A játék két újraosztás után végetér.

### Tízes

Ha valahol a legfelül látható 3 lap összege 10, 20 vagy 30, akkor azok eltávolíthatók.

A K, a Q és a J értéke 10. Kattintson a legfelső lapra az eltávolításhoz.

A játék célja az összes kártya eltávolítása.

Ha nincs kedve tovább gondolkodni, nyomja meg a "Teljes automatizálás" gombot és a program magától fog játszani.

### Mod3

A játék célja áthelyezni a felső három sorba az összes lapot.

Az első sornak kettessel, a másodiknak hármassal, a harmadiknak négyessel kell kezdődnie. Egy sorban azonos színű lapok szerepelhetnek csak, 3-mal növekedve balról jobbra.

Tehát az első három sorban a lapsorrend 2-5-8-J, 3-6-9-Q, 4-7-10-K lehet csak. Balról jobbra kell haladni, az első sorban az 5 csak a 2-re tehető, a 8 csak az 5-re. Az első sorban az első lap csak kettes lehet. Újraosztásnál 8 új kártya kerül a negyedik sorba. Az ászok nem szerepelnek a játékban.

### Freecell

A játék célja az összes lap elhelyezése a felső sor jobb oldalán (négy pozíción), növekvő sorrendben (az ásszal kezdve), szín szerint.

A 4 szabad pozíció (a felső sor bal oldalán) mindegyikén bármely - legfeljebb egy - lap tárolható. A lenti nyolc csoportban növekvő sorrendben kell tárolni a lapokat, a feketéket és a pirosakat felváltva.

Ha a lenti csoportok valamelyike üres, akkor bármelyik lapot oda lehet tenni. Ha van elég szabad hely, akkor akár több lapot is lehet mozgatni egyszerre, feltéve hogy növekvő sorrendben állnak és felváltva vannak a piros és fekete lapok. Több lap egyszerre történő mozgatásához ugyanannyi szabad hely szükséges, mintha a mozgatást egyesével hajtaná végre.

## Menüparancsok

A &kpat; programban használható összes parancs elérhető menüből is.

### Fájl menü

CtrlN Fájl A játék újraindítása

  Az aktuális játék félbeszakítása és egy új elkezdése.

CtrlQ Fájl Kilépés

  Az aktuális játék félbeszakítása és a &kpat; program bezárása.

### Játék menü

A Játék menüben különböző beállítások és a játék használatával kapcsolatos menüparancsok találhatók.

Játék Visszavonás

  Az utoljára megtett lépés visszavonása. Ez akkor hasznos, ha még idejében észreveszi, hogy nem jól lépett.

Játék Válasszon egy új játékot

  Ebben a menüpontban lehet választani a rendelkezésre álló 9 játéktípus közül. Válassza ki a kívánt játékot. A program félbeszakítja az aktuális játékot, és egy új játékot kezd (a megadott típussal).

Beállítások A kártyák hátoldala

  Itt lehet kiválasztani a felsoroltak közül a lapok hátoldalának grafikáját.

Beállítások Animáció az induláskor

  Ha ki van választva ez az opció, akkor a program induláskor megjelenít egy címképernyőt és egy hozzá tartozó rövid animációt. Ennek kikapcsolásához távolítsa el a kijelölést a menüpont elől.

### A Segítség menü

F1 Segítség Tartalom

  Elindítja a KDE Segítség rendszerét és megnyitja ennek a dokumentumnak a nyitóoldalát.

ShiftF1 Segítség Mi ez?

  Ennek megnyomásakor az egérmutató alakja átváltozik egy nyíl és egy kérdőjel kombinációjává. Ha ekkor rákattint az alkalmazás valamelyik elemére, megnyílik egy ablak, melyben rövid leírás jelenik meg az elem funkciójáról (ha tartozik hozzá leírás).

Segítség Hibabejelentés...

  Ha hibát talált a programban vagy ötletei vannak a játék továbbfejlesztésére, ezen a menüponton keresztül küldhet levelet a KDE fejlesztőcsapatnak.

Segítség A(z) KPatience névjegye...

  Itt lehet megnézni a program verziószámát és a szerzők nevét.

Segítség A KDE névjegye

  Egy rövid tájékoztató szöveg jeleníthető meg a KDE projekt tevékenységéről.

## A szerzők listája és a licencegyezmény

&kpat; Copyright Paul Olav Tvete, 1995-2000.

Documentation Copyright Paul Olav Tvete, 2000.

A dokumentáció frissítése a KDE 2.0-hoz: Michael McBride mmcbride@ematic.com

&underFDL; &underX11License;