# &khexedit; kézikönyv

Jonathan
Singer

    jsinger@leeta.net

Espen
Sand

    espensa@online.no

Fejlesztő
Lauri
Watts

    vampyr@atconnex.net

Ellenőrzés
Árpád
Bíró

    biro_arpad@hotmail.com

Fordítás
1999-2000
Jonathan Singer
&FDLNotice;
14/12/2000
0.08.05

A &khexedit; egy hexadecimális szerkesztő a KDE környezethez.

KDE
Kapp
szerkesztés
szerkesztő
bináris
hexadecimális

## Bevezetés

A &khexedit; a bináris fájlok nyers adatainak szerkesztésére készült. Tartalmaz keresés-, csere- és könyvjelzőfunkciókat, nagy számú konfigurációs opciót, "Húzd-és-ejtsd"-támogatást és egyéb erőteljes lehetőségeket.

## A &khexedit; elindítása

Gépeljen ``khexedit`` -et a parancssorban, vagy válassza ki a KDE-menüben a Segédprogramok csoportból a Hexadecimális szerkesztő bejegyzést.

A szabványos &Qt; illetve KDE parancssori opciók használhatók, a listázásuk a ``khexedit` `--help`` paranccsal lehetséges.

További parancssori opciók:

`fájl` - a megadott fájl megnyitása

`--offset <pozíció>` - a <pozíció> pozícióra való ugrás a megnyitott fájlban.

## A &khexedit; dióhéjban

A &khexedit; főablaka a következő részekből áll: menüsáv, eszköztár, pozíció-oszlop, adatszerkesztőablak, szövegmező, keresési sáv, konverziós terület és állapotsor.

&khexedit;-képernyő
&khexedit;-képernyő

Egy dokumentum megnyitása után az abban található bájtok hexadecimális formában kerülnek megjelenítésre az adatszerkesztőablakban. Az adatok szerkeszthetők, kivághatók, másolhatók, beilleszthetők illetve húzással mozgathatók, hasonlóan ahhoz, ahogyan szövegszerkesztőkben szokásos. Az aktuális pozíciót kurzor jelöli. Az Insert gomb lenyomásával lehet váltani a szövegbevitel üzemmódjai közt; a két lehetőség: felülírási illetve beszúrási üzemmód. Az adatok megjeleníthetők oktális, bináris és decimális értékekként is, ehhez a Nézet menüben választandó ki a kívánt formátum.

A bal oldalon található pozíció-oszlop jelzi egy adott bájt fájlbeli pozícióját. A jobb oldalon található szövegmező a fájl tartalmát ASCII kódolás szerint jeleníti meg. Az adatszerkesztőablakbeli kurzorpozíció és az ott végrehajtott szerkesztések a szövegmezőben is megjelennek. A szövegmező is szerkeszthető, és az ott végzett módosítások tükröződni fognak az adatszerkesztőablakban.

A keresési sáv használatával rá lehet keresni egy adott értékre - hexadecimális, decimális, oktális, bináris vagy szöveges formátumban.

A konverziós területen a kurzorpozíción található bájt értéke látható különböző ábrázolási formátumok szerint. Megjelenik továbbá az összes szabványos adattípus szerinti érték a kurzortól kezdődően számítva.

Több dokumentum is nyitva lehet egyszerre, de csak egy lehet aktív. A Dokumentumok menüben lehet kiválasztani, melyik legyen aktív.

## Menüparancsok

Megjegyzés: a legtöbb menüparancshoz tartozik billentyűparancs.

### Fájl menü

CtrlN Fájl Új

  Új fájl megnyitása.

CtrlO Fájl Megnyitás

  Létező fájl megnyitása.

CtrlI Fájl Beszúrás

  Létező fájl beszúrása az aktuális dokumentumba.

Fájl Legutóbbi megnyitása

  Választás a legutóbb megnyitott fájlok listájáról.

Fájl Visszaállítás

  A szerkesztés alatt álló dokumentum visszaállítása a legutóbb elmentett állapotba.

CtrlS Fájl Mentés

  Dokumentum elmentése.

Fájl Mentés másként

  Dokumentum elmentése új néven.

CtrlW Fájl Bezárás

  Aktuális dokumentum bezárása.

CtrlP Fájl Nyomtatás

  Aktuális dokumentum nyomtatása.

Fájl Exportálás

  A kiválasztott dokumentum vagy annak egy részének exportálása.

  Megnyit egy párbeszédablakot, amely a következő opciókat tartalmazza:

  Formátum

    A következő lehetőségek vannak: egyszerű szöveg, HTML táblázatok, Rich text formátum (rtf), C tömb. HTML táblázatok illetve C tömb esetén a Beállítások lapon állíthatók be a részletesebb opciók.

  Cél

    A fájl, amelybe az adatok exportálandók.

  Exportálási tartomány

    Itt megadható, hogy mely adatok legyenek exportálva: a teljes dokumentum, a kijelölt rész vagy egy bizonyos, két pozícióval megadott tartomány.

Fájl A művelet megszakítása

  Az aktuális művelet leállítása.

Fájl Jogosultságok

  Írási jogosultságok beállítása:

  csak olvasható

    Bejelölése esetén a megjelenített fájl módosítása nem lehetséges.

  az átméretezés engedélyezése

    Kikapcsolása esetén az egyes bájtok szerkeszthetők, viszont a bájtok darabszáma (a fájl mérete) nem változtatható.

Fájl Új ablak

  Egy további &khexedit;-ablak megnyitása.

Fájl Az ablak bezárása

  Az aktuális &khexedit;-ablak bezárása.

CtrlQ Fájl Kilépés

  Az összes &khexedit;-ablak bezárása.

### Szerkesztés menü

CtrlZ Szerkesztés Visszavonás

  A legutóbbi művelet visszavonása.

CtrlShiftZ Szerkesztés Újra végrehajtás

  A legutóbb visszavont művelet ismételt végrehajtása.

CtrlX Szerkesztés Kivágás

  A kijelölt bájtok törlése és a vágólapra való elhelyezése.

CtrlC Szerkesztés Másolás

  A kijelölt bájtok másolása a vágólapra.

CtrlV Szerkesztés Beillesztés

  A vágólapon levő bájtok beszúrása a dokumentumba.

Szerkesztés Speciális

  Variációk Másolásra és Beillesztésre:

  - Másolás szövegként: A kijelölt bájtok ASCII karakterekként való másolása

  - Beillesztés új fájlba

  - Beillesztés új ablakba

CtrlA Szerkesztés Minden kijelölése

  A teljes dokumentum kijelölése.

Szerkesztés Kijelölés visszavonása

  A teljes dokumentum kijelöletlenné tétele.

CtrlF Szerkesztés Keresés

  Megadott minta keresése a dokumentumban. Hexadecimális, decimális, oktális, bináris és szöveges minták kereshetők.

  A párbeszédablakban található opciók lehetővé teszik a kezdőpont, az irány és a keresési tartomány megadását.

F3 Szerkesztés Következő keresése

  A Keresési minta következő előfordulásának keresése.

ShiftF3 Szerkesztés Az előző keresése

  A Keresési minta előző előfordulásának keresése.

CtrlR Szerkesztés Csere

  A keresési minta cserélése egy másik mintára.

CtrlG Szerkesztés Megadott fájlpozícióra lépés

  A kurzor mozgatása egy adott pozícióra.

CtrlIns Szerkesztés Minta beszúrása

  Megadott bájtsorozat beszúrása.

  A párbeszédablakban található opciók lehetővé teszik a minta hosszának és formátumának (hexadecimális, decimális, oktális, bináris vagy szöveg) továbbá a beszúrási pontnak a megadását.

  Ha A minta ismétlése opció be van jelölve, akkor a megadott minta folytatólagosan beszúrásra kerül addig, amíg el nem éri a Méret mezőben megadott hosszt.

### Nézet menü

Nézet Hexadecimális Nézet Decimális Nézet Oktális Nézet Bináris Nézet Szöveg

  Ezen öt menüpont használatával kiválasztható az adatszerkesztőablakban megjelenő adatok formátuma: hexadecimális, decimális, oktális, bináris illetve szöveg. Szöveges formátum esetén a plusz szövegmező nem kerül megjelenítésre.

Nézet Az eltolásoszlop megjelenítése

  A pozíciókat megjelenítő oszlop megjelenítésének be- illetve kikapcsolása.

Nézet A szövegmező megjelenítése

  A szövegmező megjelenítésének be- illetve kikapcsolása.

Nézet A pozíció decimális alakban

  Ha be van jelölve, akkor az összes pozíció decimális számként van megjelenítve és értelmezve, nem pedig hexadecimálisként.

Nézet Nagybetűs adat

  Bejelölése esetén az adatok közt szereplő hexadecimális számjegyek nagybetűs formában lesznek megjelenítve.

Nézet Nagybetűs fájlpozíció

  Bejelölése esetén a pozíciók közt szereplő hexadecimális számjegyek nagybetűs formában lesznek megjelenítve.

Nézet Dokumentumkódolás

  A szövegmezőben használandó kódolás kiválasztása. Választható például az EBCDIC vagy a 7-bites ASCII. További kódolások definiálhatók (még nincs megvalósítva).

### Könyvjelzők menü

CtrlB Könyvjelzők Hozzáadás a könyvjelzőkhöz

  Egy dokumentumbeli pozíció megjelölése könyvjelzővel.

  Egy dokumentumhoz több könyvjelző is tartozhat. Minden dokumentumnak saját könyvjelzői vannak, amelyek a Könyvjelzők menü alján jelennek meg. Egy könyvjelzővel megjelölt pozícióra ugrani a megfelelő bejegyzés kiválasztásával lehet.

CtrlE Könyvjelzők Könyvjelző felülírása

  Létező könyvjelző átállítása az aktuális kurzorpozícióra. A megjelenő könyvjelzőlistából választandó ki a felülírandó könyvjelző.

CtrlU Könyvjelzők Könyvjelző eltávolítása

  Létező könyvjelző eltávolítása. Az elérhető könyvjelzők listájából választható ki az eltávolítandó.

Könyvjelzők Az összes eltávolítása

  Könyvjelzőlista törlése.

AltLe Könyvjelzők Ugrás a következő könyvjelzőre

  A kurzor mozgatása a következő könyvjelzőre.

AltFel Könyvjelzők Ugrás az előző könyvjelzőre

  A kurzor mozgatása az előző könyvjelzőre.

### Eszközök menü

Eszközök Karakterláncok kinyerése

  ASCII karakterláncok (stringek) keresése az adatok közt. Megadható a minimális karakterlánc-hossz, a nagybetűérzékenység és egy minta.

Eszközök Bináris szűrő

  Bináris művelet végrehajtása az adatokon. A művelet (ÉS, VAGY, ROTATE, ...) és az operandus a párbeszédablakban adható meg. A párbeszédablakban levő választógombok lehetővé teszik a művelet hatókörének a kijelölt bájtokra vagy a kurzor előtti illetve utáni területre való korlátozását.

Eszközök Karaktertábla

  Értékeket és azok ASCII-megfelelőit tartalmazó lista megnyitása, majd igény esetén a kiválasztott érték beszúrása a kurzornál.

Eszközök Konverzió

  A megjelenő mezők valamelyikébe írt érték konvertálása hexadecimális, decimális, oktális, bináris és szöveges formátumba. Egy, a párbeszédablakban levő gomb segítségével a dokumentum aktuális pozícióján (a kurzorpozíción) szereplő érték is megadható.

Eszközök Statisztika

  A különböző értékek előfordulási gyakoriságának megjelenítése a dokumentumra vonatkozóan.

### Dokumentumok menü

A megnyitott állapotban levő dokumentumok listája található itt. Valamelyik bejegyzést kiválasztva az annak megfelelő dokumentum aktívvá válik.

### Beállítások menü

Beállítások Az eszköztár megjelenítése

  A menüsor alatt levő eszköztár megjelenítésének be- illetve kikapcsolása.

Beállítások Az állapotsor megjelenítése

  Az állapotsor megjelenítésének be- illetve kikapcsolása.

Beállítások A teljes elérési út mutatása

  A teljes fájl-útvonal címsorban való megjelenítésének be- illetve kikapcsolása.

Beállítások Dokumentumfülek

  A dokumentumfülek megjelenítési módjának módosítása az összes jelenlegi dokumentumra vonatkozóan. A fülek megjeleníthetők a szerkesztőablak felett illetve alatt, továbbá lehetnek rejtettek is. A fülek egy jól használható - és a Dokumentumok menünél egyszerűbb - módszert kínálnak a dokumentumok közt való váltásra.

Beállítások Konverziós mező

  Az értékkonverziós mező megjelenésének befolyásolása. Beágyazható a főablakba, lebegő ablakká tehető illetve elrejthető.

Beállítások Keresősor

  Az értékkeresősor megjelenítési módjának beállítása. Megjeleníthető a szerkesztőablak alatt illetve felett, továbbá elrejtés is lehetséges.

Beállítások A beállítások mentése

  Az opciók jelenlegi állapotának mentése.

Beállítások A(z) KHexEdit beállítása

  Beállítások módosítása:

  Elrendezés

    Sor- és oszlopméret (bájtban); ezek a különböző módokhoz külön beállíthatók. Egyéb opciók: rögzített számú bájt soronként (nagy sorhossz használata esetére; jelentése: a sorhossz mindenképpen a megadott számú bájt legyen, akkor is, ha emiatt gördítősáv szükséges), a sorvégi oszlop rögzített méretű (nagy sorhossz használata esetére; jelentése: ha a sorhossz túl nagy és emiatt automatikusan csökkentésre kerül, akkor a jobb szélső oszlop is a megadott méretű legyen), rácsvonalak a sorok és oszlopok közt, mezőelválasztók szélessége, helykihagyás és margók.

  Kurzor

    Villogási sebesség és a kurzor alakja. A kurzor viselkedése akkor, amikor a fókusz elkerül az ablakról.

  Betűtípus

    Betűtípus-név, betűstílus és betűméret. A nem nyomtatható karakterek helyett használandó karakter a szövegmezőben való megjelenítéshez.

  Színek

    A &khexedit; összes színe beállítható, beleértve a páratlan és páros számú sorok és oszlopok eltérő színezését, a könyvjelzőket, az elválasztókat és a rácsvonalakat. Az egyetlen kivétel a kijelölési szín, amely a KDE vezérlőközpontban beállított értéket használja.

  Fájlok

    A legutóbbi dokumentum illetve dokumentumok megnyitása indításkor. Kurzorpozíció visszaállítása. Írásvédelem bekapcsolása alapértelmezésben. Mentéskor biztonsági másolat készítése. A legutóbbi dokumentumok listájának mentése kilépéskor. A párbeszédablak lehetővé teszi a legutóbbi dokumentumok listájának törlését is.

  Egyebek

    Kijelöléskor automatikus másolás a vágólapra. Indítás beszúrási módban (nem pedig felülírási módban). Megerősítés szükségessége a keresésnek a dokumentum elejétől illetve végétől való folytatásához. Bináris mód esetén a kurzornak a legközelebbi bájtra való léptetése mozgatáskor. Hangjelzés gépelési hiba illetve végzetes hiba esetén. Könyvjelzők megjelenítése a pozíció-oszlopban illetve a szerkesztőmezőkben. Figyelmeztetés adása, ha a nyomtatandó lapok száma meghalad egy bizonyos értéket. Visszavonások maximális száma.

### Segítség menü

F1 Segítség Tartalom

  Jelen dokumentum megnyitása.

ShiftF1 Segítség Mi ez?

  Egy adott objektummal kapcsolatos információszerzés lehetséges ennek kiválasztása után az objektumra való kattintással.

Segítség Hibabejelentés

  Egy jól használható párbeszédablak a &khexedit; programban talált hibák bejelentéséhez.

Segítség A(z) KHexEdit névjegye

  Információ a &khexedit; programmal kapcsolatosan.

Segítség A KDE névjegye

  Információ a KDE projekttel kapcsolatosan.

### Eszköztár

Az eszköztár a következő parancsokhoz tartalmaz ikonokat:

(A Dokumentum húzása és az Írásvédelem ki/be kivételével az összes a megfelelő menüparanccsal azonosan viselkedik.)

- Dokumentum húzása - a gombra való kattintás után a dokumentum egy szövegszerkesztőbe vagy egy másik &khexedit;-ablakba húzható.

- Új

- Megnyitás

- Visszaállítás

- Mentés

- Nyomtatás

- Keresés

- Következő keresése

- Az előző keresése

- Kivágás

- Másolás

- Beillesztés

- Visszavonás

- Újra végrehajtás

- A művelet megszakítása

- Segítség

...és végül, az eszköztár jobb oldalán...

Írásvédelem ki/be - átkapcsolás a csak-olvasható és az írható-olvasható üzemmódok közt.

#### Keresési sáv

A keresési sáv egy bizonyos értéknek a dokumentumban való keresésére szolgál. Írjon be egy értéket a mezőbe, válassza ki a kívánt ábrázolási módot (hexadecimális, decimális, oktális, bináris vagy szöveg) és nyomja le a Keresés gombot. Jelölje be a Visszafelé opciót, ha visszafelé szeretne keresni a kurzorpozíciótól kezdődően. Ahhoz, hogy a keresés ne tegyen különbséget a kis- és a nagybetűk közt, jelölje be a Nem nagybetűérzékeny opciót. A keresési sáv elrejtéséhez kattintson a sáv jobb oldalán levő gombra (X); a visszaállításhoz pedig használja a Beállítások menü Keresősor funkcióját.

#### Konverziós terület

A konverziós területen az aktuális bájt értéke látható különböző adattípusok szerint. 8-bites típusok esetén a kurzornál található bájt értéke kerül megjelenítésre, hosszabb típusok esetén pedig az ugyanezen bájton kezdődő megfelelő érték. A jobb szélső oszlop az aktuális bájt értékét jeleníti meg különböző kódolások szerint. A konverziós terület opciói:

"Little endian" bájtsorrend

  Bejelölése esetén a több-bájtos típusok szerinti értékek "little endian" módszer szerint kerülnek kiszámításra. Ez az ábrázolási módszer például az x86 és az Alpha processzorokra jellemző. Ezen módszer szerint az első bájt jelöli az ábrázolt érték legkisebb értékű részét: 0a 4e = 0x4e0a = 19978. Ha nincs bejelölve az opció, akkor a több-bájtos típusok szerinti értékek "big endian" módszer alapján kerülnek kiszámításra. Ez a kódolás például a PowerPC és a Sparc processzorokra jellemző. Ebben az esetben: 0a 4e = 0x0a4e = 2638.

Az előjel nélküli számok hexadecimálisként mutatása

  Bejelölése esetén az előjel nélküli típusok hexadecimális formátumban lesznek megjelenítve (nem pedig decimálisban).

A folyam (stream) hossza

  Meghatározza, hogy a felette levő mezőkben megjelenő értékek hány bit alapján legyenek kiszámítva.

#### Állapotsor

Az állapotsor a következő információkat jeleníti meg:

Kódolás

  Ha nincs kijelölés, akkor az aktuális kódolást jeleníti meg. (További információ: Nézet Dokumentumkódolás .) Ha van kijelölés, akkor a kijelölés kezdőpontja és mérete kerül itt megjelenítésre.

Fájl módosítva

  Egy `!` jelzi, ha az aktuális fájl módosításra került.

Beszúrás/Felülírás

  Jelzi, hogy a begépelt értékek a kurzorpozícióhoz történő beszúrásra kerülnek (INS), vagy felülírják a meglevő adatokat a kurzorpozíciótól kezdődően (OVR). Használja az Insert billentyűt a két mód közt való váltásra.

Méret

  Megjeleníti az aktuális dokumentum teljes méretét.

Pozíció

  Jelzi a kurzor dokumentumon belüli pozícióját.

Megjelenítési mód

  Jelzi az adatszerkesztőablak által használt megjelenítési formátumot: hexadecimális, decimális, oktális, bináris vagy szöveg. Az üzemmódok közt a Nézet menü segítségével lehet váltani.

Írásvédelem

  Jelzi, hogy a dokumentum szerkeszthető-e (OÍ) vagy csak olvasás engedélyezett (O). A két üzemmód közt az eszköztár jobb szélén levő gombbal lehet váltani, illetve a Fájl menü Jogosultságok funkciójával.

## Készítők és licenc

&khexedit;

Program copyright 1999-2000 Espen Sand espensa@online.no

A fejlesztéshez hozzájárultak:

- Leon Lessing leon@irlabs.com

- Craig Graham c_graham@hinge.mistral.co.uk

- Dima Rogozin dima@mercury.co.il

- Edward Livingstone-Blade sbcs@bigfoot.com

Dokumentáció copyright 2000 Jonathan Singer jsinger@leeta.net

&underFDL; &underGPL;

## Lefordítás és telepítés

A &khexedit; a kdeutils csomag része; a lefordítása illetve telepítése a csomag főkönyvtárában található információk alapján végzendő. A kdeutils új verziói a következő címen szerezhetők meg: ftp://ftp.kde.org/pub/kde. A &khexedit; lefordítása és telepítése a következőképpen végezhető:

    % ./configure
    % cd kdeutils/khexedit
    % make
    % su
    % make install

&documentation.index;