# print

Kurt
Pfeifle

    kpfeifle@danka.de

2002-07-01
1.00.00

A print KDE protokoll használatával egyszerűen elérhetők a KDE nyomtatási rendszer (KDEPrint) jellemzői virtuális mappák formájában. Ezekkel a mappákkal a nyomtatási alrendszer könnyen áttekinthetővé és kezelhetővé válik.

A print:/ a többi KDE protokollhoz hasonlóan működik: írja be a `print:/` parancsot például a &konqueror; címmezőjébe. A `print:/` segítségével nem csak kiolvasni lehet a nyomtatási alrendszer jellemzőit, hanem lehetőség nyílik a nyomtatók és a nyomtatási rendszer tulajdonságainak megváltoztatására, új nyomtatók felvételére, nyomtatóosztályok létrehozására.

Adatok módosítása előtt a program be fogja kérni a rendszergazdai jelszót, ha Ön normál felhasználóként van bejelentkezve.

A gyakran használt címek felvehetők könyvjelzőnek is, pl.: print:/manager.

A parancs kétféle szintaxissal használható: `print:/[virtuális mappa neve]` vagy `print:[virtuális mappa neve]`

A rendelkezésre álló nézetek és műveletek erősen függenek attól, hogy milyen nyomtatási rendszerek vannak a gépen telepítve és aktiválva. Például a nyomtatók tulajdonságlapján csak azok az információk jelennek meg, amelyek a kiválasztott nyomtatási alrendszer esetén érvényesek. Ha például a CUPS-ról átmenetileg átváltott az LPD-re, akkor kevesebb adat fog megjelenni, mert a CUPS lényegesen több paramétert tud kezelni, mint az LPD.

--

Néhány fontosabb virtuális mappa nevét és szerepét ismertetjük az alábbiakban.

## Néhány példa

`print:/` (a nyomtatási gyökérkönyvtár)

  A nyomtatási adatok böngészőjének kiindulópontja. Általában megjelenik benne az Osztályok, a Nyomtatók, a Nyomtatáskezelő és a Speciális eszközök mappa.

`print:/classes` vagy `print:classes`

  A nyomtatóosztályok áttekintése (csak a CUPS esetén)

`print:/classes/osztálynév` vagy `print:classes/osztálynév`

  A megadott osztályba tartozó nyomtatók áttekintése (csak a CUPS esetén)

`print:/printers` vagy `print:printers`

  A nyomtatók áttekintése. Ha rákattint az egyik nyomtatónévre, megjelennek a nyomtató tulajdonságai.

`print:/printers/nyomtatónév` vagy `print:printers/nyomtatónév`

  Megjeleníti a megadott nyomtató adatait

`print:/manager` vagy `print:manager`

  Megnyitja azt a nyomtatókezelési modult, amely a KDE vezérlőközpontból is elérhető. Sok nyomtatási jellemző található itt, például az aktív nyomtatási rendszert is itt lehet kiválasztani...

  Ez a nyomtatási rendszer központi beállítómodulja.

`print:/specials` vagy `print:specials`

  Itt találhatók a speciális nyomtatókjellemzői:

  * két speciális nyomtató tartozik a PostScript ill. PDF formátumú fájlba nyomtatáshoz

  * egy speciális nyomtatóval PDF formátumban lehet az anyagot a KMailben elküldeni

  * a faxolási speciális nyomtatóval az anyag közvetlenül elküldhető faxban, ha valamelyik támogatott fax-motor, pl. a Hylafax vagy az efax rendelkezésre áll

Tipp: a parancsok (pl. print:/manager) kiadhatók az `[ALT+F2]`-vel előhívható parancsablakból is.

--

Ha többet szeretne megtudni a KDE nyomtatási rendszer lehetőségeiről, olvassa el a KDE nyomtatási rendszer kézikönyvét a helyi gépen vagy az interneten. A website tartalmát folyamatosan frissítjük. Már most is sok dokumentum elérhető HTML és PDF formátumban, például a bevezetők, a FAQ (GY.I.K.) és a Tippek és trükkök.