# &kpm; kézikönyv

Morgan
N.
Sandquist

    morgan@pipeline.com

Mario
Weilguni

    mweilguni@kde.org

Mario
Weilguni

    mweilguni@kde.org

Fejlesztő
Mattias
Engdegård

    f91-men@nada.kth.se

Fejlesztő
Lauri
Watts

    vampyr@atconnex.net

Ellenőrzés
Árpád
Bíró

    biro_arpad@hotmail.com

Fordítás
2000
Morgan N. Sandquist
&FDLNotice;
14/12/2000
2.00.00
KDE
kdeadmin
kpm
folyamatkezelő
top

A &kpm; egy olyan eszköz, amely folyamatokról ad információt illetve kezeli azokat.

## Bevezetés

A &kpm; a Linux alatt futó folyamatok megjelenítését illetve módosítását teszi lehetővé. Részletes információt ad a folyamatokról és a számítógép erőforrásainak használatáról (CPU, RAM, lapozóterület), továbbá általános információkkal szolgál, mint például a rendszer futásideje (uptime). A &kpm; használható folyamatok kilövésére is, illetve azok prioritásának módosítására. A rendszergazda (szuperfelhasználó) az ütemezési beállításokat is módosíthatja.

A &kpm; Mattias Engdegård qps nevű programjára épül. A &kpm; és a qps közti legfőbb különbség a KDE felület. A &kpm; megfelel a legtöbb KDE-szabványnak, felhasználja a KDE-beállításokat tartalmazó fájlokat és munkafolyamat-kezeléssel is rendelkezik. A qps bizonyos jellemzői eltávolításra kerültek (például a MacOS 7-stílusú táblázatok illetve a speciális választógomb-elemek).

## A &kpm; használata

### A &kpm; indulása

Amikor a &kpm; futása elkezdődik, megjelenítésre kerülnek a következő információk: rendszerterhelés, CPU-használat, memóriahasználat, lapozóterület-használat, a rendszer eddigi futásideje és a folyamatok összesített nézete.

A &kpm; induláskor.
A &kpm; induláskor.

#### Kijelzők

&kpm; szöveges kijelzőkkel.
&kpm; szöveges kijelzőkkel.

##### Terheléskijelző

A rendszerterhelési kijelző egy grafikon, amely az átlagos rendszerterhelést jeleníti meg folyamatosan. A rendszerterhelési grafikonra kattintva egy szöveges megjelenítő jelenik meg a grafikon helyén, pontosabb információkat nyújtva.

##### CPU-kijelző

A CPU-kijelző egy oszlop, amely azt mutatja, a CPU-erőforrásoknak hány százalékát használják a felhasználói, a módosított prioritású illetve a rendszer-folyamatok, továbbá kijelzi az üresjárat mértékét. A CPU-grafikonra kattintva egy szöveges megjelenítő jelenik meg a grafikon helyén, pontosabb információkat nyújtva (százalékosan).

##### Memóriakijelző

A memória-kijelző egy oszlop, amely azt mutatja, a memória mekkora része van használatban, továbbá mekkora része puffer, gyorstár illetve szabad. A memória-grafikonra kattintva egy szöveges megjelenítő jelenik meg a grafikon helyén, pontosabb információkat nyújtva (megabájtban) illetve megjelenítve a rendszeren elérhető teljes memória méretét.

##### Lapozóterület-kijelző

A lapozóterület-kijelző egy oszlop, amely a használatban levő lapozóterület-méretet jeleníti meg. A lapozóterület-grafikonra kattintva egy szöveges megjelenítő jelenik meg a grafikon helyén, pontosabb információt nyújtva (megabájtban) illetve megjelenítve a rendszeren elérhető teljes lapozóterület-méretet.

##### Futásidő-kijelző

A futásidő-kijelző egy szöveges megjelenítő, amely azt mutatja, mennyi ideje fut a rendszer folyamatosan.

#### Folyamatlista

Alapértelmezés szerint a folyamatlista a program indulása után az összes folyamatot megjeleníti a felhasználói mezőkkel. Beállítható, hogy csak az aktuális felhasználó folyamatai legyenek megjelenítve, vagy a nem-rendszergazdai folyamatok, vagy a futó folyamatok. A mezők esetében beállítható, hogy a feladatmezők, a memóriamezők vagy egyénileg kiválasztott mezők legyenek megjelenítve. A lista bármely mezőre rendezhető, ehhez kattintson a megfelelő oszlopfejlécre. Ugyanazon oszlopfejlécre való ismételt kattintás megfordítja a rendezési sorrendet.

##### Felhasználói mezők

PID

  Folyamat-azonosító. Minden folyamat rendelkezik egy egyéni folyamat-azonosító számmal (PID). A folyamat-azonosító szám 1-től indul és felfelé halad. Egy új folyamat létrejöttekor a következő szabad PID lesz azon folyamat számára kijelölve. A PID jelenleg 16-bites előjeles egész szám, tehát 32767-nél körbefordul a számláló.

USER

  A folyamat tulajdonosa. A folyamat valódi tulajdonosának nevét jelöli. Ha egy folyamat érvényes felhasználó-azonosítója különbözik ezen valódi felhasználó-azonosítótól, ezt az azonosító után levő &ast; vagy &plus; jelzi. A &ast; azt jelöli, hogy az érvényes felhasználó a rendszergazda (ez általában olyan programot jelöl, amely a rendszergazdához lett rendelve a `setuid`-vel).

PRI

  A következő időszelet hossza. A folyamat következő időszeletének maximális hosszát jelöli (a jelenleg futó folyamat esetén pedig azt, hogy mennyi van hátra a folyamat jelenlegi időszeletéből). A szám a -20...20 intervallumra van vetítve, a kisebb szám hosszabb időszeletet jelez.

NICE

  Prioritás az időosztásos rendszerben. Az érték azt határozza meg, hogy egy folyamat futása milyen gyakorisággal van engedélyezve, illetve milyen hosszú az időszelete. Az érték a -20...20 intervallumba esik, az alapértelmezés a 0. Alacsonyabb érték esetén több CPU-időt kap az adott folyamat. Ezt az értéket csak a rendszergazda csökkentheti.

SIZE

  A folyamat virtuális mérete kilobájtban. A folyamat teljes méretét jelöli. Ebbe beletartozik az összes programkód és adat, valamint a folyamat által használt megosztott könyvtárak, beleértve a háttértárolóra kilapozott memórialapokat.

RSS

  Rezidens méret kilobájtban. A folyamat azon részének mérete (programkód és adat), amely ténylegesen a fizikai memóriában (RAM) van, beleértve a megosztott könyvtárakat. Ez egy jó közelítést ad arra, hogy mennyi RAM-ot használ egy folyamat.

SHARE

  Megosztott memória kilobájtban. Azon memória mennyisége, amelyet a folyamat más folyamatokkal megosztva használ. Ez nem azt jelenti, hogy azon memóriát ténylegesen használja egy másik folyamat, hanem csak azt, hogy ez lehetséges.

STAT

  A folyamat állapota. Egy folyamat mindig a következő állapotok valamelyikében van:

  R

    A folyamat fut egy CPU-n, vagy készen áll a futásra.

  S

    A folyamat egy esemény bekövetkeztére vár (mint például I/O-művelet vagy időzítő).

  D

    A folyamat egy esemény bekövetkeztére vár, és nem megszakítható (általában: várakozás egy eszközmeghajtóban).

  T

    A folyamat le lett állítva, vagy nyomkövetés alatt áll egy másik folyamat által.

  Z

    A folyamat befejeződött, de a szülőfolyamat erről még nem értesült.

  W

    A folyamat teljes mértékben ki lett lapozva (azaz nincsen memóriarezidens része). Ez érvényes a kernelfolyamatokra is, mint például `kswapd`.

&percnt;CPU

  CPU-százalék a legutóbbi frissítés óta. Azt jelöli, hogy a CPU-időnek mekkora részét használta fel a folyamat a &kpm; folyamat-táblázatának legutóbbi frissítése óta.

&percnt;MEM

  A felhasznált memória aránya. A teljes RAM-nak a folyamat által (rezidensen) használt százalékát jelöli. A megosztott könyvtárak ebben benne vannak, így ez az érték magasabbnak tűnhet a valóságosnál.

TIME

  A teljes felhasznált CPU-idő. Jelentése: mennyi CPU-időt használt fel a folyamat, amióta el lett indítva.

CMDLINE

  A parancssor, amellyel a folyamat el lett indítva. Azon parancssort jelöli, az átadott argumentumokat is beleértve, amely parancssor a folyamatot elindította. A kilapozott folyamatoknál előfordulhat, hogy csak a parancs neve kerül megjelenítésre, zárójelben. Ez érvényes a kernelfolyamatokra is.

##### Feladatmezők

A &kpm; feladatmezői.
A &kpm; feladatmezői.

PID

  Folyamat-azonosító. Minden folyamat rendelkezik egy egyedi folyamat-azonosító (PID) számmal. Ez a szám 1-től indul, és növekvő irányban halad. Amikor egy új folyamat kerül létrehozásra, akkor a következő nem használt PID lesz kijelölve a számára. A PID-k jelenleg 16-bites előjeles egész számok, ezért 32767-nél körbefordul a számláló.

PPID

  A szülőfolyamat azonosítója. Az 1-es sorszámú folyamat kivételével minden folyamatnak van pontosan 1 szülőfolyamata. A kivételt képező 1-es folyamat (`init`) a folyamat-hierarchia csúcsa; szülőfolyamattal nem rendelkezik.

PGID

  Folyamatcsoport-azonosító. Minden folyamat tagja egy folyamatcsoportnak. A folyamatcsoportok segítségével szignálok küldhetők több meghatározott folyamatnak, továbbá a folyamatcsoportokat a terminálok használhatják a bemenet olvasásának jogáról való döntésre. A terminállal azonos csoportba tartozó folyamatok az előtérben futnak, és olvashatják a bemenetet, a többi folyamat viszont szignállal lesz felfüggesztve, ha olvasást kísérel meg.

SID

  Munkafolyamat-azonosító. Ezek főként annak meghatározására vannak használva, hogy mi történjen terminál-felfüggesztések esetén.

TTY

  Vezérlő terminál. A vezérlő terminál (tty) általában azon eszköz (soros port, pty, stb.), amelyről a folyamat el lett indítva, és amelyet az bevitelhez (input) illetve kivitelhez (output) használ. Nem minden folyamatnak van vezérlő terminálja. A &kpm; megvizsgálja a `/dev` könyvtárat annak érdekében, hogy meghatározza a terminál nevét, de nem biztos, hogy ez sikerrel jár. Helykímélés céljából a terminálnévnek csak az utolsó 2 karaktere van megjelenítve (így a `/dev/ttyp6` p6-ként jelenik meg).

TPGID

  A terminál tulajdonosának folyamatcsoport-azonosítója. Egy használatban levő terminál egy folyamat tulajdonában van. Ez azon folyamat PGID-kódja.

STAT

  A folyamat állapota. Egy folyamat mindig a következő állapotok valamelyikében van:

  R

    A folyamat fut egy CPU-n, vagy futásra kész.

  S

    A folyamat egy esemény bekövetkeztére vár (mint például I/O vagy egy időzítő).

  D

    A folyamat egy esemény bekövetkeztére vár, és nem megszakítható (általában: várakozás egy eszközmeghajtóban).

  T

    A folyamat le lett állítva, vagy egy másik folyamat által végzett nyomkövetés alatt áll.

  Z

    A folyamat befejeződött, de a szülőfolyamat erről még nem értesült.

  W

    A folyamat teljes mértékben ki lett lapozva (vagyis nincsenek olyan lapjai, amelyek a memóriában lennének). Ez a kernelfolyamatokra is érvényes, mint például `kswapd`.

UID

  Numerikus felhasználó-azonosító. A folyamat (valódi) tulajdonosát jelöli.

TIME

  A teljes felhasznált CPU-idő. Azt jelöli, mennyi CPU-időt használt fel a folyamat, amióta el lett indítva.

CMDLINE

  A parancssor, amellyel a folyamat el lett indítva. Azon parancssort jelöli, az átadott argumentumokat is beleértve, amely parancssor a folyamatot elindította. A kilapozott folyamatoknál előfordulhat, hogy csak a parancs neve kerül megjelenítésre, zárójelben. Ez érvényes a kernelfolyamatokra is.

##### Memóriamezők

A &kpm; memóriamezői.
A &kpm; memóriamezői.

PID

  Folyamat-azonosító. Minden folyamat rendelkezik egy egyedi folyamat-azonosító (PID) számmal. Ez a szám 1-től indul, és növekvő irányban halad. Amikor egy új folyamat kerül létrehozásra, akkor a következő nem használt PID lesz kijelölve a számára. A PID-k jelenleg 16-bites előjeles egész számok, ezért 32767-nél körbefordul a számláló.

TTY

  Vezérlő terminál. A vezérlő terminál (tty) általában azon eszköz (soros port, pty, stb.), amelyről a folyamat el lett indítva, és amelyet az bevitelhez (input) illetve kivitelhez (output) használ. Nem minden folyamatnak van vezérlő terminálja. A &kpm; megvizsgálja a `/dev` könyvtárat annak érdekében, hogy meghatározza a terminál nevét, de nem biztos, hogy ez sikerrel jár. Helykímélés céljából a terminálnévnek csak az utolsó 2 karaktere van megjelenítve (így a `/dev/ttyp6` p6-ként jelenik meg).

MAJFLT

  Az eddig bekövetkezett, lemezről való olvasást eredményező memóriakezelési megszakítások ("major page faults", azaz nagyobb laphibák) száma. Laphiba (page fault) akkor fordul elő, amikor egy folyamat olyan memórialap olvasását illetve írását kísérli meg, amely lap nincs jelen a RAM-ban. Ez a fajta laphiba azt jelenti, hogy lemezhozzáférés vált szükségessé, például memórialapok be- illetve kilapozása.

MINFLT

  Az eddig bekövetkezett, lemezről való olvasást nem eredményező memóriakezelési megszakítások ("minor page faults", azaz kisebb laphibák) száma. Laphiba (page fault) akkor fordul elő, amikor egy folyamat olyan memórialap olvasását illetve írását kísérli meg, amely lap nincs jelen a RAM-ban, illetve amikor nem-írható lapra kísérli meg az írást. Ez a fajta laphiba azt jelenti, hogy lemezhozzáférés nem vált szükségessé, például "írás esetén másolandó" (copy-on-write) megosztott lapra való írás esetén.

TRS

  A programkód rezidens mérete kilobájtban. A folyamathoz tartozó (végrehajtható) programkód RAM-ban levő részének méretét jelöli.

DRS

  Az adatok rezidens mérete kilobájtban. A folyamathoz tartozó (nem végrehajtható kódot jelentő) adatok RAM-ban levő részének méretét jelöli.

SIZE

  A folyamat virtuális mérete kilobájtban. A folyamat teljes méretét jelöli. Ebbe beletartozik az összes programkód és adat, valamint a folyamat által használt megosztott könyvtárak, beleértve a háttértárolóra kilapozott memórialapokat.

SWAP

  A lapozóeszközön levő kilobájtok. A SIZE és az RSS értékek közti különbséget jelöli, vagyis azt, hogy egy folyamat mekkora része van lemezen.

RSS

  Rezidens méret kilobájtban. A folyamat azon részének mérete (programkód és adat), amely ténylegesen a fizikai memóriában (RAM) van, beleértve a megosztott könyvtárakat. Ez egy jó közelítést ad arra, hogy mennyi RAM-ot használ egy folyamat.

SHARE

  Megosztott memória kilobájtban. Azon memória mennyisége, amelyet a folyamat más folyamatokkal megosztva használ. Ez nem azt jelenti, hogy azon memóriát ténylegesen használja egy másik folyamat, hanem csak azt, hogy ez lehetséges.

DT

  A kiíratlan (dirty) lapok száma. Azon, RAM-ban levő lapok száma (nem pedig bájtok száma), amelyek módosításra kerültek a legutóbbi, lemezre való írás óta. A kiíratlan lapokat lemezre szükséges írni, mielőtt felszabadításra kerülnek más adatok számára.

CMDLINE

  A parancssor, amellyel a folyamat el lett indítva. Azon parancssort jelöli, az átadott argumentumokat is beleértve, amely parancssor a folyamatot elindította. A kilapozott folyamatoknál előfordulhat, hogy csak a parancs neve kerül megjelenítésre, zárójelben. Ez érvényes a kernelfolyamatokra is.

##### Egyéb mezők

PLCY

  Ütemezési módszer. A "FIFO" (F) és a "Round-Robin" (R) módszerek valós idejű ütemezési módszerek. Az "Other" (O) módszer a normál Unix-os időosztásos módszer. Az F és az R típusú folyamatoknak 1 és 99 közti valós idejű prioritásuk van. Egy folyamat addig fut, amíg nincs nála nagyobb prioritású futtatható folyamat. A "Round-Robin" típusú folyamatok 1 időszeletnyi futás után az ő prioritásuknak megfelelő sorba kerülnek, utolsóként. A "FIFO" típusú folyamatok addig futnak, amíg le nem mondanak a CPU-időjükről (várakozó illetve blokkolt állapotba való kerüléssel) vagy amíg egy magasabb prioritású folyamat meg nem szerzi a futási jogot. Csak a rendszergazda (root) módosíthatja az ütemezési módszert.

RPRI

  A valós idejű folyamatoknak ("FIFO" illetve "Round-Robin") 1 és 99 közti prioritásuk van. Egy folyamat a nála alacsonyabb prioritású folyamatoknál előbb kap futási jogot. A normál időosztásos folyamatok (O jelű módszer) prioritása mindig 0. Csak a rendszergazda (root) módosíthatja a valós idejű prioritást.

FLAGS

  A folyamat állapotjelzői (hexadecimális). Kiegészítő információ egy folyamat állapotáról. Ezzel kapcsolatosan további információk találhatók a Linux kernel forráskódjában.

WCHAN

  Azon függvény, amelynél a folyamat várakozó állapotba került. Ha a folyamat valaminek a megtörténtére vár, akkor ez az a kernelfüggvény, amelynél leállt a futása. A név elején levő "do&lowbar;" illetve "sys&lowbar;" nem kerül megjelenítésre, hogy a név rövidebb legyen.

&percnt;WCPU

  Súlyozott CPU-százalék. A folyamat által használt CPU-idő-arány a legutóbbi 30 másodpercre vonatkozóan átlagolva (exponenciálisan csökkenő átlag).

START

  Folyamatindítás időpontja. Azon időpontot adja meg, amikor a folyamat létre lett hozva.

COMM

  A folyamatot elindító parancs. Azon parancs (fájlnév), amely elindította a folyamatot. A hosszú nevek levágásra kerülnek.

### Erőforrás-használat megjelenítése

Alapértelmezés szerint a &kpm; megjeleníti a rendszererőforrás-használatot, beleértve az átlagos rendszerterhelést, a CPU-használatot, a memóriahasználatot, a lapozóterület-használatot és a rendszer futásidejét (uptime). Ezen adatok a &kpm; főablakának tetején jelennek meg több megjelenítőn. A megjelenítésük be- illetve kikapcsolható a Beállítások Az erőforrás-információ megjelenítése menüpont kiválasztásával. Alapértelmezés szerint ezen megjelenítők grafikusak. Bármelyikük lecserélhető viszont egy precízebb szöveges megjelenítőre. Ehhez rá kell kattintani a megfelelő megjelenítőre, vagy módosítani kell a megjelenési tulajdonságait a Beállítások Tulajdonságok menüpont használatával.

### Folyamatok megjelenítése

A &kpm; megjeleníti a Linux-rendszer folyamatainak listáját. Alapértelmezés szerint az összes folyamatot megjeleníti. Megadható, hogy csak az aktuális felhasználó folyamatait jelenítse meg, vagy hogy csak a nem-rendszergazdai folyamatokat, vagy pedig csak a jelenleg futó folyamatokat. Ehhez a Nézet menü használandó, amint az itt le van írva.

A &kpm; több mezőnyi információt jelenít meg minden folyamatról. Alapértelmezés szerint a legáltalánosabb folyamatmezőket jeleníti meg. A Nézet menüben beállítható, hogy a feladatvezérlésre vagy a memóriahasználatra vonatkozó mezők legyenek megjelenítve, vagy egyénileg kiválasztott mezők, amint az itt olvasható.

A kiválasztott folyamatok által használt TCP- és UDP-aljazatok (socket-ek) listája a CtrlI billentyűkombinációval illetve a Folyamat A socket-ek jellemzői menüponttal jeleníthető meg. Egy folyamat a rá való kattintással választható ki. Több folyamat is kiválasztható, ehhez lenyomva kell tartani a Shift billentyűt a folyamatokra való kattintás közben.

### Folyamatkezelés

A &kpm; háromféle folyamatkezelési funkciót tartalmaz:

Prioritásmódosítás

  A prioritásmódosítás lehetővé teszi a felhasználók számára a folyamataik prioritásának megváltoztatását, ahogyan ez itt olvasható. A CtrlR billentyűkombináció illetve a Folyamat Prioritásmódosítás menüpont használatával a felhasználók csökkenthetik a folyamataik prioritását. A rendszergazdának bármely folyamat prioritásának növelésére illetve csökkentésére lehetősége van.

Az ütemezés megváltoztatása

  A rendszergazda módosíthatja a folyamatok ütemezését, amint az itt olvasható. Ehhez vagy a CtrlS billentyűkombinációt kell használni, vagy a Folyamat Az ütemezés megváltoztatása menüpontot.

Szignálok

  A felhasználók a következő helyen felsorolt POSIX-szignálok közül bármelyiket elküldhetik a folyamataiknak: . A rendszergazda pedig ezen szignálok közül bármelyiket elküldheti bármely folyamatnak. A szignálok küldésére a Szignál menüpont használható, amint ez a következő helyen olvasható: .

## Parancsok

### A &kpm; főablaka

#### A Fájl menü

CtrlZ Fájl Ikonizálás

  Ikonizálja a főablakot. Ikonizált állapotban a &kpm; sokkal kevesebb CPU-időt használ, mivel nincs szükség a folyamatlista frissítésére. Ha a `KWin` az ablakkezelő, akkor a Kicker paneljén egy ikon fogja kijelezni az átlagos rendszerterhelést. Egyéb ablakkezelő esetén (mint például fvwm) maga a &kpm;-ikon fogja kijelezni a terhelést attól függően, hogy az ablakkezelő hogyan van beállítva.

CtrlQ Fájl Kilépés

  Kilép a &kpm; programból. A főablak lezárásának illetve az eszköztáron levő Kilépés gomb lenyomásának ugyanez a hatása.

#### A Nézet menü

CtrlU Nézet A folyamatlista frissítése

  Azonnali módon frissíti a folyamatlistát. Főként hosszú frissítési időköz esetén hasznos. A művelet szintén elvégezhető az eszköztáron levő A folyamatlista frissítése gomb lenyomásával illetve a Szóköz billentyűvel.

Nézet Az összes folyamat

  Az összes folyamatot megjeleníti.

Nézet A saját folyamatai

  Az aktuális felhasználó által indított folyamatokat jeleníti meg. Ebbe beletartoznak azon folyamatok, amelyek más felhasználó neve alatt futnak (például a `setuid`-vel a rendszergazdához rendelt programok, amelyeket az aktuális felhasználó indított).

Nézet Nem rendszergazdai folyamatok

  Az összes folyamatot megjeleníti, azokat kivéve, amelyeket a rendszergazda indított.

Nézet Futó folyamatok

  Csak a futó folyamatokat jeleníti meg (vagyis azokat, amelyek éppen futnak vagy a futtatási sorban vannak).

Nézet Felhasználói mezők

  Csak az általánosan használt folyamatmezőket jeleníti meg. Ezek a top által szokásosan megjelenített mezők.

Nézet Feladatmezők

  A feladatvezérléshez leginkább kapcsolódó mezőket jeleníti meg.

Nézet Memóriamezők

  A memóriahasználathoz, laphibákhoz, stb. kapcsolódó mezőket jeleníti meg.

Nézet Mezők kiválasztása

  Lehetővé teszi a megjelenítendő mezők egyéni kiválasztását.

#### A Folyamat menü

CtrlR Folyamat Prioritásmódosítás

  A kijelölt folyamat illetve folyamatok prioritását módosítja. Linux alatt egy folyamatnak -20 (legmagasabb prioritás) és +20 (legalacsonyabb prioritás) közti prioritása (illetve nice-értéke) van. A nice-érték növelésének hatására kevesebb CPU-időt fog kapni az adott folyamat. Csak a rendszergazda csökkentheti egy folyamat nice-értékét (növelve ezzel annak prioritását). Ez azt jelenti, hogy egy normál felhasználó nem csökkentheti egy folyamat nice-értékét, még akkor sem, ha korábban megnövelte azt. Egy normál felhasználó csak a saját folyamatainak a prioritását módosíthatja. A rendszergazda bármely folyamat prioritását módosíthatja.

Ctrls Folyamat Az ütemezés megváltoztatása

  Lehetővé teszi a rendszergazda számára a kijelölt folyamat illetve folyamatok ütemezési módszerének megváltoztatását. Ez a funkció felhasználja a Linux 2.0.x -ben és a későbbi kernelekben jelen levő POSIX.1b valós idejű kiterjesztéseket. A normál folyamatok `SCHED&lowbar;OTHER` módszerre vannak beállítva, és a statikus prioritásuk 0. A valós idejű (soft) folyamatok `SCHED&lowbar;FIFO` vagy `SCHED&lowbar;RR` módszert használnak, a statikus prioritásuk pedig 1 és 99 közt van. Ezen opció csak a rendszergazda számára elérhető.

Ctrli Folyamat A socket-ek jellemzői

  Megjelenít egy listát a kijelölt folyamat illetve folyamatok által használt TCP- és UDP-aljazatokról (socket-ekről).

#### A Szignál menü

A Szignál menüben található menüpontok használatával különböző szignálok küldhetők az összes kijelölt folyamatnak. Óvatosan használandó, főleg akkor, ha több folyamat van kijelölve. A szabványos POSIX-szignálok magyarázata megtalálható itt.

CtrlT Szignál Befejezés

  SIGTERM szignált küld a kijelölt folyamatnak illetve folyamatoknak.

CtrlH Szignál Felfüggesztés

  SIGHUP szignált küld a kijelölt folyamatnak illetve folyamatoknak.

Szignál Megszakítás

  SIGINT szignált küld a kijelölt folyamatnak illetve folyamatoknak.

Ctrlk Szignál Kilövés

  SIGKILL szignált küld a kijelölt folyamatnak illetve folyamatoknak.

Szignál Egyéb

  Megjelenít egy további szignálokat tartalmazó listát; a szignálok elküldhetők a kijelölt folyamatnak illetve folyamatoknak.

#### A Beállítások menü

Beállítások Az eszköztár megjelenítése

  Az eszköztár megjelenítését kapcsolja be illetve ki.

Beállítások A parancs elérési útjának megjelenítése

  Be- illetve kikapcsolja a folyamatlistában található CMDLINE mezőben való parancsútvonal-megjelenítést.

Beállítások Az erőforrás-információ megjelenítése

  Be- illetve kikapcsolja az erőforrás-kijelzőket.

Beállítások A beállítások mentése

  Elmenti a jelenlegi beállításokat. Mindig a legutóbb elmentett beállítások lépnek érvénybe a &kpm; indításakor.

Beállítások Tulajdonságok

  Megnyit egy párbeszédablakot, amelyben módosíthatók a &kpm; beállításai.

Beállítások Frissítési időköz

  Megnyit egy párbeszédablakot, amelyben módosítható a frissítési időköz.

## Szignálok

A következőkben a szignálok leírása olvasható, ahogyan az a `signal(7)` kézikönyv-lapon szerepel. Részletesebb információ az említett kézikönyv-lapon található; ez a következő paranccsal jeleníthető meg:

    % man 7 signal

### POSIX-szignálok

A POSIX által definiált szignálok közül a &kpm; a következőket képes küldeni:

SIGHUP

  Felfüggesztés észlelve a vezérlő terminálon, vagy a vezérlő folyamat véget ért.

SIGINT

  Megszakítás a billentyűzettől.

SIGQUIT

  Kilépés a billentyűzettől.

SIGILL

  Érvénytelen utasítás.

SIGABRT

  Félbeszakítási szignál a következőtől: abort(3).

SIGFPE

  Lebegőpontos kivétel.

SIGKILL

  Kilövési szignál.

SIGSEG

  Érvénytelen memóriahivatkozás.

SIGPIPE

  Megszakadt folyamatcső: írás olyan csőbe (pipe), amely nincs olvasva.

SIGALRM

  Időzítő szignál a következőtől: alarm(1).

SIGTERM

  Befejezési szignál.

SIGUSR1

  Felhasználó által definiált szignál 1.

SIGUSR2

  Felhasználó által definiált szignál 2.

SIGCHLD

  Gyermekfolyamat leállítva vagy véget ért.

SIGCONT

  Folytatás, ha le volt állítva.

SIGSTOP

  Folyamat leállítása.

SIGTSTP

  Leállítás a következőtől: tty.

SIGTTIN

  tty-bemenet háttérfolyamat számára.

SIGTTOU

  tty-kimenet háttérfolyamat számára.

### Egyéb szignálok

Ezeket a szignálokat a POSIX nem definiálja, és a &kpm; még nem támogatja:

SIGTRAP

  Nyomkövetés/töréspont trap (csapda).

SIGIOT

  IOT trap (csapda). A SIGABRT szinonimája.

SIGBUS

  Buszhiba.

SIGSYS

  Hibás argumentum a rutin számára (SVID).

SIGSTKFLT

  Veremhiba a segédprocesszoron (coprocessor).

SIGURG

  Sürgősségi feltétel az aljazaton (socket) (4.2 BSD).

SIGIO

  Az I/O most lehetséges (4.2 BSD).

SIGPOLL

  A SIGIO (System V) szinonimája.

SIGCLD

  A SIGCHLD szinonimája.

SIGXCPU

  CPU-idő-korlát túllépve (4.2 BSD).

SIGXFSZ

  Fájlméret-korlát túllépve (4.2 BSD).

SIGVTALRM

  Virtuális időzítő lejárt (4.2 BSD).

SIGPROF

  Profil-időzítő lejárt.

SIGPWR

  Energiaellátási hiba (System V).

SIGINFO

  A SIGPWR szinonimája.

SIGLOST

  Fájl-zárolás elveszett.

SIGWINCH

  Ablak-átméretezési szignál (4.3 BSD, Sun).

SIGUNUSED

  Nem használt szignál.

## Kérdések és válaszok

Miért okoz néha - látható ok nélkül - szegmenshibát a &kpm;?

A &kpm; néha szegmentációs hibával leáll, ha egynél több folyamat van kijelölve és a lista frissítésre kerül. Nem tisztázott, hogy ez miért történik meg.

Miért használ a &kpm; annyira sok CPU-időt?

A &kpm; sok CPU-időt fogyaszthat, ha a frissítési időköz túl kicsi. A program fejlesztőjének gépén (AMD K6PR200) a CPU-időnek nagyjából 5 százalékát használja fel 1 másodperces frissítési időköz esetén. Ez nagymértékben függ a folyamatok teljes számától (nem csak a megjelenített folyamatokétól), és bizonyos körülmények közt ennél sokkal magasabb lehet.

Miért tűnik helytelennek a &percnt;CPU érték?

A &percnt;CPU érték rövid frissítési időköz esetén nem pontos az időzítő "felbontása" miatt.

Miért helytelen a WCHAN érték?

A WCHAN mező helytelen értéket jelez ki, ha egy folyamat egy olyan helyen került várakozó állapotba, amely kívül esik a `System.map`-ben listázottakon (például egy kernelmodulban). Ezekben az esetekben a `System.map` utolsó bejegyzése lesz megjelenítve (mint például &lowbar;end).

Miért nem jelennek meg a klónozott PID-k a &kpm;-ben?

A &kpm; nem képes több, azonos PID-vel rendelkező folyamatot kezelni. Többszörös PID akkor fordulhat elő, amikor `CLONE&lowbar;PID` van használva a `clone()` rendszerhívással.

## Készítők és licenc

&kpm;

Program: Copyright 2000, Mario Weilguni mweilguni@kde.org és Mattias Engdegård f91-men@nada.kth.se.

Dokumentáció: Copyright 2000, Morgan N. Sandquist morgan@pipeline.com és Mario Weilguni mweilguni@kde.org.

&underFDL;

&underGPL;

## Telepítés

### A &kpm; megszerzése

A &kpm; része a KDE-nek.

A &kpm; megtalálható a kdeadmin csomagban a következő címen: ftp://ftp.kde.org/pub/kde/, amely a KDE Projekt fő FTP-helye.

### Követelmények a &kpm; számára

A &kpm; sikeres lefordítása érdekében szükség van a következőkre:

- 2.0-s vagy annál újabb kernelre épülő Linux operációs rendszer. A &kpm; felhasználja a Linux `/proc` fájlrendszerét. (A &kpm; közvetlenül nem írható át egyéb rendszerekre, mivel minden UNIX-rendszer másféle módon gyűjt információt a folyamatokról.)

### Lefordítás és telepítés

A &kpm; lefordításához és telepítéséhez gépelje be a következőket a &kpm;-disztribúció alapkönyvtárában:

    % ./configure
    % make
    % make install

Mivel a &kpm; autoconf-ot és automake-et használ, ezért valószínűleg problémamentes lesz a lefordítása. Amennyiben probléma merül fel, jelentse azt be a KDE levelezőlistákon.

&documentation.index;