# A KLJetTool kézikönyve

Mike
McBride

    mpmcbride7@yahoo.com

Bernd Johannes
Wuebben

    wuebben@kde.org

fejlesztő
Espen
Sand

    espen@kde.org

fejlesztő
Lauri
Watts

    vampyr@atconnex.net

lektor
Tamás
Szántó

    tszanto@mol.hu

fordító
2000
Mike McBride
&FDLNotice;
21/10/2000
1.01.00

Ez a dokumentum a &kljettool; 1.1-es verzióját írja le.

KDE
KLJetTool
laserjet

## Bevezetés

A &kljettool; alkalmazás segítségével a Hewlett-Packard gyártmányú Laserjet nyomtatók paramétereit lehet módosítani. Néhány újabb típusnál, például az 5L és a 6L nyomtatóknál már el is hagyták a beépített vezérlőpanelt, és a gép jellemzőit már csak szoftveres módon lehet megváltoztatni. Ezt a szoftvert csak a Windows operációs rendszerhez szokták legtöbbször mellékelni. A &kljettool; megpróbálja betölteni ezt az űrt, és a Unix operációs rendszeren is elérhetővé teszi a szoftveres vezérlést. A program minden olyan nyomtatóval működik, mely értelmezni tudja a Hewlett-Packard cég PJL ( Printer Job Language) vezérlőnyelvét. Bizonyos jellemzők nem módosíthatók minden nyomtatótípuson.

Sok sikert kívánok a program használatához!

Bernd Johannes Wuebben wuebben@kde.org

## Telepítés

### A &kljettool; megszerzése

A &kljettool; a KDE projekt (http://www.kde.org) része, letölthető az ftp://ftp.kde.org/pub/kde/ címről, a KDE projekt központi FTP-kiszolgálójáról.

### Követelmények

A &kljettool; lefordításához a libkdecore és a libkfm könyvtárak legújabb változatára van szükség. Az összes szükséges könyvtár valamint a &kljettool; program is megtalálható az ftp://ftp.kde.org/pub/kde/ címen.

### A program lefordítása és telepítése

A &kljettool; lefordításához a következő parancsokat kell kiadni a KDE forrásprogram alapkönyvtárában:

    % cd kdeutils
    % ./configure
    % make
    % make install

A &kljettool; az autoconf segítségével készült, ezért remélhetően hibátlanul le fog futni a fordítás. Ha mégis problémába ütközne, kérjen segítséget a KDE levelezőlistáin.

## A &kljettool; első elindítása

Néhány Linux disztribúció nyomtatási alrendszere olyan beállításokkal szokott települni, hogy hogy nem ismeri fel az &kljettool; &pjl; fájljainak formátumát, és megpróbálja értelmezni a fájlok tartalmát a telepített szűrők segítségével. Ennek következtében a &kljettool; nem az elvárt módon működik.

Az alábbiakban összefoglaljuk azokat a lépéseket, amelyek a &kljettool; működésének biztosításához szükségesek 5.0-s vagy korábbi Red Hat Linux rendszerekben (az ennél újabb verzióknál ezek a lépések már nem kellenek). Feltehetően más disztribúcióknál is hasonló a helyzet. A végrehajtandó lépéseket könnyű elvégezni, csak az a cél, hogy a nyomtatási alrendszer a kapott &pjl; fájlokat módosítás nélkül továbbküldje a nyomtatóra.

A régi Red Hat Linux rendszerek tehát nem ismerik fel a PJL fájlokat egy alapértelmezett telepítés után, és megpróbálják a beállítások alapján módosítani az elküldött adatokat. Azt kell elérnünk, hogy a &pjl; fájlokat engedje tovább a rendszer. Mielőtt azonban végrehajtaná a javasolt módosításokat, győződjön meg arról, hogy a &kljettool; valóban nem működik-e a rendszerben. A legtöbb disztribúció mostanra már felfrissítette a nyomtatási rendszerét.

A régi Red Hat disztribúcióhoz hasonló más disztribúciók nyomtatási alrendszerét feltehetően hasonló módon lehet "megtanítani" a PJL (Printer Job Language) fájlok helyes kezelésére.

A Red Hat rendszerekben a `/var/spool/lpd/lp/filter` szkript fut le minden alkalmommal a(z) `/etc/printcap` fájlból indítva, ha nyomtatás történik az '`lpr`' parancs segítségével. A szűrő a 'file' nevű parancsot hívja meg a nyomtatási adatfájlra, mely visszajelzi a 'filter' alkalmazásnak az adatfájl formátumát. Ezután az adatfájl formátumának megfelelő alkalmazás fog elindulni, hogy a nyomtató számára értelmezhető módon konvertálja át az adatokat. A 'file' alkalmazás a `/etc/magic` fájl használatával dönti el, hogy a nyomtatandó dokumentum milyen formátumú ( pl. PostScript, dvi, egyszerű szöveg stb. ).

Például, ha egy `teszt.ps` nevű PostScript dokumentumot kell kinyomtatni, a file segédprogram jelzi a 'filter' szkriptnek, hogy a fájl PostScript formátumú. Ennek hatására a 'filter' elindítja a ghostscript programot, hogy az átkonvertálja a `teszt.ps` fájlt PCL 5 formátumba (melyet a LaserJet nyomtatók közvetlenül képesek kezelni). Az így átalakított dokumentum kerül ki a nyomtatóra.

Sajnos a régi Red Hat rendszerekben nincs definiálva a &pjl; fájltípus, ezért a nyomtatási rendszer megpróbálkozik mindenféle konvertálással, ahelyett, hogy módosítás nélkül kiküldené az adatokat a nyomtatóra.

A hiba kijavításához a következő két tennivaló elvégzése szükséges:

- Adjon hozzá egy új sort a(z) `/etc/magic` fájlhoz, hogy a 'file' program felismerje a &pjl; fájlok formátumát.

  Egyszerűen másolja át az alábbi két sort az Ön rendszerének `/etc/magic` fájljába. Teljesen mindegy, hogy a(z) `/etc/magic` fájlon belül hol szerepel ez a két sor.

      # HP Printer Job Language, Bernd Wuebben (wuebben@math.cornell.edu)
      0	string		\033%-12345X	 HP PJL printer commands

- A(z) `/var/spool/lpd/lp/filter` szkriptnek meg kell mondani, hogy milyen parancsot kell végrehajtani &pjl; fájlok esetén. Ehhez az alábbi két sort kell a 'filter' szkripthez hozzáfűzni:

         *pjl* )
                                                   startpnt="INPUT-to-prdata";;

  Ha megnézi a szkript tartalmát, rögtön észre fogja venni, hogy hová kell beilleszteni a sorokat ( az én verziómban a 220. sor tájékán). A kiegészítés hatására a nyomtatóprogram a &pjl; fájlokat konvertálás nélkül fogja kiküldeni a nyomtatóra.

Mellékeltem a saját rendszerem `filter` szkriptjét és `/etc/magic` fájlját. Használhatja ezeket is, ha a módosítás nem sikerülne. A fájlok ugyanabban a könyvtárban találhatók, ahol ez a dokumentációs fájl.

Örömmel fogadom, ha valaki megírja, hogy más disztribúciókban milyen, a fentiektől esetleg eltérő módon sikerült a szükséges változtatásokat végrehajtani.

## Használat

A &kljettool; nagyon egyszerűen kezelhető, a program legtöbb funkciója nem kíván részletes magyarázatot.

### A &kljettool; főképernyője

A &kljettool; elindítása után megjelenő ablak 5 lapot tartalmaz: a Nyomtató, a Papír, a Műveletek, a Betűtípusok és a Névjegy lapokat.

A &kljettool; főablaka.
Képernyőfotó

Az ablak alsó részén 4 nyomógomb látható:

Segítség

  Megnyitja ezt a dokumentumot a segítségböngészőben.

OK

  A módosítások elmentése és a &kljettool; program bezárása.

Alkalmazás

  A módosítások elmentése a &kljettool; alkalmazás bezárása nélkül (hogy további módosításokat lehessen elvégezni).

Bezárás

  Kilépés a programból a módosítások mentése nélkül.

#### A Nyomtató lap

Működési mód

  Itt lehet választani a takarékos és a minőségi nyomtatási mód között. A takarékos mód megfelelő a legtöbb nyomtatáshoz és kevesebb festéket fogyaszt. A minőségi mód választása esetén a kép a lehető legjobb minőségű lesz, de magasabb festékfogyasztás mellett.

Felbontás

  A 300 és 600 dpi-s felbontás közül lehet választani.

Nyomtató

  A nyomtatók listájából lehet választani egy típust. Ha az Ön nyomtatója nem szerepel a listában, olvassa el a(z) "A &kljettool; első elindítása" szakaszt.

Tónus

  Itt lehet beállítani a kapott kép tónusát (sötétségi fokát).

Felbontásjavítás

  A felbontásjavítást lehet ki-be kapcsolni.

#### A Papír lap

Formátum

  Ebben a kombinált listában lehet kiválasztani a használni kívánt papírméretet.

Másolatok

  Ennyi példányban fog minden oldalt elkészíteni a nyomtató.

  Ez a beállítás nem bírálja felül az egyes alkalmazásokban beállított hasonló értéket, az alkalmazások által elküldött minden nyomtatási feladatra vonatkozik.

  (A végeredményként kapott szorzó az itt és az alkalmazásban beállított érték szorzata lesz.)

  Például:

  Ha például a KWord-ben 2 nyomtatási példányt állított be, de a &kljettool;-ban csak egy másolatot, akkor a levél két példányban fog elkészülni (a KWord jelezni fogja, hogy először az első, utána pedig a második példányt készíti el - 2 x 1 = 2 példány).

  Másrészt, ha a KWord-ben csak egy példány, a &kljettool;-ban pedig 2 másolat van beállítva, akkor is 2 példány fog készülni a levélből (ebben az esetben a KWord csak egy példányt nyomtat ki, de a &kljettool; minden oldalból kettőt küld tovább, tehát két levélpéldány készül el (1 x 2 = 2 másolat).

  Végül, ha a KWord-ben és a &kljettool;-ban is két nyomtatási másolatot jelöl ki, akkor a levélből összesen 4 példány fog elkészülni (2 x 2 = 4 másolat).

Sorok

  Ez határozza meg, hogy nyomtatáskor hány szövegsor kerüljön egy lapra.

Tájolás

  Itt lehet kiválasztani, hogy álló vagy fekvő oldalra történjen-e a nyomtatás.

Egyebek

  Két opció tartozik ide:

  Kézi adagolás

    Itt lehet előírni a nyomtatónak, hogy a kézi adagolású tálcából vegye a papírt a normál tálca helyett.

  Automatikus folytatás

    Ha ez az opció ki van jelölve, és a kívánt méretű papír nem áll rendelkezésre a nyomtatóban, akkor a nyomtató nem áll le hibaüzenettel, hanem az alapértelmezett tálcában található méretű papírral folytatja a munkát. Ha nincs kijelölve, akkor a nyomtató addig fog várakozni, amíg bele nem helyezik a kívánt méretű papírt.

#### A Műveletek lap

Sorvége mód

  Ez határozza meg a nyomtatóra küldött sorvége jelet. Csak akkor módosítsa, ha problémái vannak a nyomtatással.

Oldalvédelem

  Itt lehet ki-be kapcsolni a nyomtató oldalvédelmét. Ha tudni szeretné, hogy mit jelent ez a funkció, akkor keresse meg a nyomtató kézikönyvében.

Lekapcsolási idő

  Ha az itt megadott ideig nem végez műveletet a nyomtató, akkor automatikusan átvált energiatakarékossági módba.

#### A Betűtípusok lap

Itt lehet kiválasztani a nyomtatásnál használt betűtípusok nyelvét, karakterkészletét és betűméretét.

#### A Névjegy lap

Néhány információ a program szerzőiről és verziószámáról.

## Köszönetnyilvánítás és licencegyezmény

&kljettool;

Program copyright Bernd Johannes Wuebben wuebben@kde.org, 1997-2000.

További közreműködők:

- Espen Sand espen@kde.org

Documentation copyright Mike McBridempmcbride7@yahoo.com és Bernd Johannes Wuebben wuebben@kde.org, 2000.

&underFDL; &underGPL;

&documentation.index;