# A &kdm; kézikönyve

Neal
Crook

    nac@forth.org

Steffen
Hansen

    stefh@dit.ou.dk

fejlesztő
Lauri
Watts

    vampyr@atconnex.net

lektor
Tamás
Szántó

    tszanto@mol.hu

fordító
2000
Neal Crook
12/12/2000
0.05.02

Ez a dokumentum a &kdm;-nek, a KDE képernyőkezelőjének a leírását tartalmazza. A &kdm;-et általában Bejelentkezéskezelő-nek szokták nevezni.

KDE
kdm
xdm
képernyőkezelő
bejelentkezéskezelő

## Bevezetés

A &kdm; biztosítja azt a grafikus felületet, amelyen keresztül be lehet jelentkezni a rendszerbe. Bekéri a felhasználónevet és a jelszót, elvégzi a bejelentkeztetést és elindítja a "munkafolyamatot". A &kdm; az xdm, az X képernyőkezelő helyettesítésére szolgál a KDE környezetben, annál lényegesen több funkcióval rendelkezik.

A &kdm; felhasználói felülete két párbeszédablakból áll. Az első párbeszédablak részei:

- A "Név" szöveges mezőben kell megadni a felhasználónevet.

- A "Jelszó" szöveges mezőben kell megadni a jelszót.

- A "Név" és a "Jelszó" mezőktől balra eső területen vagy egy (statikus) képet vagy egy analóg órát lehet megjeleníteni.

- Beállítható az is, minden felhasználóhoz egy kép tartozzon (például az adott felhasználó fényképe). Ha a képre kattint, akkor a felhasználónév automatikusan bekerül a "Név" mezőbe (nem kell begépelni). Ez az ötlet egyébként az IRIX operációs rendszerből származik.

- A "Környezet" kombinált listában választható ki a munkafolyamat során használt ablakkezelő program vagy grafikus környezet, például a KDE, a KDE2 vagy a GNOME. Csak a rendszerben telepített programok közül lehet választani.

- Ha a "Belépés" gombra kattint, a program leellenőrzi a megadott nevet és jelszót, és megpróbálja elindítani a kiválasztott ablakkezelőt vagy grafikus környezetet.

- A "Mégsem" gomb lenyomásával lehet törölni a "Név" és a "Jelszó" mezők tartalmát.

- Meg lehet jeleníteni egy "Leállítás" gombot is, mellyel a "Leállítás és újraindítás" párbeszédablak hozható elő.

Ebben a párbeszédablakban olyan választógombok találhatók, melyekkel a rendszer (vagy valamelyik alrendszer) újraindítását lehet elérni:

Leállítás

  A rendszer szabályos lezárása, olyan állapotba hozása, hogy utána áramtalanítani lehessen a gépet.

Újraindítás

  A rendszer lezárása és újraindítása. Ha a Lilo rendszerindítás-kezelő telepítve van a gépen, akkor megjeleníthető egy kombinált lista, mely az újraindításnál használható operációs rendszer változatokat (kerneleket) tartalmazza.

Az X-kiszolgáló újraindítása

  Az X-kiszolgáló leállítása és újraindítása. Erre leggyakrabban akkor van szükség, ha megváltoztatta az X bizonyos beállításait, és azt szeretné, hogy a módosítások életbe lépjenek.

Konzol mód

  Az X-kiszolgáló leállítása és újraindulás konzol módban. Ennek érdekében az operációs rendszer átvált a 3-as futási szintre. A rendszergazdának szüksége lehet erre, ha frissíteni vagy újrakonfigurálni szeretné az X11-et.

Ha megnyomja az "OK" gombot, akkor a leállítás elkezdődik a beállításoknak megfelelően. Ha megnyomja a "Mégsem" gombot, akkor visszajut a &kdm; fő párbeszédablakába.

A következő fejezet a &kdm; beállításának részletes leírását tartalmazza, azután pedig elmagyarázzuk, hogyan kell a &kdm;-et lefordítani és telepíteni a forrásprogramból kiindulva, és hogyan tudhat meg többet a &kdm;-ről és a KDE projektról.

## A &kdm; beállításai

Ebben a fejezetben feltételezzük, hogy a &kdm; már fut a rendszeren és csak a működést befolyásoló beállításokat szeretné módosítani. Ha problémákba ütközik a &kdm; futása során, olvassa el a későbbi fejezeteket.

Amikor a &kdm; elindul, először beolvassa a `kdmrc` fájl tartalmát. Minthogy a &kdm;-nek azelőtt is futni kell, hogy valaki belépett volna a rendszerbe, ezért egyik felhasználóhoz sem tartozik. Más konfigurációs fájloktól eltérően nincs belőle felhasználófüggő példány (pl.: `$HOME/share/config/kdmrc`), minden felhasználó a közös `kdmrc` fájlt használja, melynek elérési útja: `$KDEDIR/share/config/kdmrc`. Ebből következik, hogy a &kdm; beállításait csak azok a felhasználók módosíthatják, akik írási jogosultsággal rendelkeznek a `$KDEDIR/share/config/kdmrc` fájlhoz (általában csak a "root" felhasználók).

A megfelelő jogosultság birtokában megtekintheti a `kdmrc` fájl tartalmát(alapértelmezett elérési útja: `$KDEDIR/share/config/kdmrc`) és a bejegyzések módosításával végrehajthatja a beállítást. Ugyanezt a módosítást kényelmesebben is elvégezheti, ha a Vezérlőközpont megfelelő beállítómodulját használja (megtalálható a Beállítások Rendszer Bejelentkezéskezelő menüpontban). A modul dokumentációja megtalálható a Vezérlőközpont dokumentumai között.

A fejezet hátralevő részében a `kdmrc` fájlban használható bejegyzésekkel foglalkozunk. Ha a grafikus beállítómodult használja szívesebben, akkor ezt a részt átugorhatja.

A `kdmrc` fájlban 4 szekció található:

### KDM

Ebben a következő kulcsok használhatók:

    StdFont
    FailFont
    GreetFont
    GreetString
    SessionTypes
    LogoArea
    LogoPixmap
    ShutdownButton
    Shutdown
    Restart
    ConsoleMode
    UserView
    Users
    NoUsers
    SortUsers
    GUIStyle

A kulcsok rövid leírása:

`*Font`

  A betűtípus azonosítója a következőhöz hasonló formában: Courier,12,5,iso-8859-2,50,0.

`GreetString`

  A bejelentkezési ablak üdvözlő szövegének betűtípusa.

`SessionTypes`

  A használható ablakkezelő programok és grafikus környezetek listája, vesszővel elválasztva. Az alapértelmezés: `SessionTypes=kde,failsafe`.

`LogoArea`

  Itt lehet megadni, hogy milyen objektum kerüljön a bejelentkezési ablak bal alsó sarkába. Lehet `KdmLogo` (ekkor a `LogoPixMap` sor által megadott képfájl fog megjelenni) vagy lehet `KdmClock` (ekkor egy analóg óra fog megjelenni).

`LogoPixmap`

  A bejelentkezési ablak bal alsó sarkában megjelenő kép nevét tartalmazza. Csak akkor van hatása, ha a LogoArea értéke KdmLogo.

`ShutdownButton`

  Ez a beállítás azt befolyásolja, hogy mikor jelenik meg a Leállítás gomb. Lehetséges értékei: `All`, `None`, `RootOnly` és `ConsoleOnly`. Az `All` esetén mindig, a `None` esetén soha nem jelenik meg a gomb. A `Csak konzolról` esetén a leállítás nem végezhető el távolról. A `Csak rendszergazda` választás esetén a leállítás megkezdése előtt be kell írni a root felhasználó jelszavát.

`Shutdown és Restart`

  A rendszer leállítását ill. újraindítását végző parancsok. (Az alapértelmezések: `/sbin/halt` ill. `/sbin/reboot`.

`ConsoleMode`

  Az a parancs, amely a konzol módba átváltást végzi, ha kiválasztja a "Lezárás" gombon belül a Konzol mód opciót. (Alapértelmezés: `/sbin/init`3``). Ez a beállítás nem használható BSD alatt.

`UserView`

  Ha ennek értéke "`1`", akkor a bejelentkezési ablakban látható lesz a felhasználók listája.

`Users`

  Azoknak a felhasználóneveknek a vesszővel elválasztott listája, amelyek megjelennek a bejelentkezési ablakban. Ha a `UserView` paraméter értéke "1" és a `Users` bejegyzés hiányzik, akkor a &kdm; a passwd fájlból veszi a felhasználóneveket (ennek elérési útja: `/etc/passwd`). Csak azok a felhasználónevek kerülnek be a listába, amelyek teljes névvel, saját könyvtárral és alapértelmezett parancsértelmezővel rendelkeznek - az összes többi kimarad. A &kdm; a `$KDEDIR/share/apps/kdm/pics/users/` könyvtárban fogja keresni a felhasználónevekhez tartozó ikonokat. Ha például létezik egy `ikovacs.png` nevű ikon, akkor a &kdm; azt fogja megjeleníteni az alapértelmezett kép helyett az ikovacs felhasználónál. Ha nem található megfelelő kép, akkor az alapértelmezett `default.png` kép fog látszani.

  A &kdm; alkalmazkodni tud az ikon méretéhez, de a végeredmény esetleg mégsem elfogadható. A jó minőségű megjeleníthetőség érdekében használja például a KDE Pixie programját, a gimp-et (GNU Image Manipulation Program) vagy John Bradley XV programját a képek azonos méretűvé konvertálásához. Az ajánlott 64x64-es méret legtöbbször megfelelő, ekkorák a &kdm;-hez adott alapértelmezett ikonok is. Az említett programokkal a szükséges képformátum-konverzió is elvégezhető, ha a képek nem PNG formátumúak.

`NoUsers`

  Azon felhasználónevek vesszővel elválasztott listája, amelyeket nem kell megjeleníteni. Így lehet a legkönnyebben kiszűrni az olyan "pszeudo-felhasználókat" mint a `sync`, a `shutdown` stb.

`SortUsers`

  Ha az értéke "`0`", akkor a felhasználók sorrendje a listában a beolvasási sorrend lesz. Az alapértelmezés szerint a felhasználók listája növekvő sorrendben rendezett.

`GUIStyle`

  A grafikus megjelenés stílusa, lehet `Motif` vagy `Windows`.

### KDMDESKTOP

Ezt a szekciót már nem használja a &kdm;. Régebbi verzióknál a bejelentkezési képernyő hátterének beállítására szolgált. A fájlt létrehozó szkript esetleg még elkészíti ezt a szekciót, de a &kdm; már nem használja.

### Locale

Ezt a szekciót a KDE standard könyvtárai kezelik. Az alábbi bejegyzéseknek lehet jelentősége:

    Country
    Language
    Charset

A kulcsok rövid leírása:

`Country`

  Az ország azonosítója. A `$KDEDIR/share/locale/l10n` fájlban megtalálható a rendszer által támogatott országkódok listája. Az országkód ismeretében megtalálható a `$KDEDIR/share/locale/l10n/[országkód]/entry.desktop` fájl, melyben megtalálható az illető országgal kapcsolatos összes szükséges információ, például az idő- és dátumformátum, a hivatalos fizetőeszköz neve és azonosítója.

`Language`

  A &kdm; által használt nyelvet jelöli (az alapértelmezés: `C`, az amerikai angolt jelöli). Ezt az értéket felül lehet bírálni a `KDE_LANG` környezeti változó beállításával.

`Charset`

  A &kdm; által használt karakterkészlet azonosítója (az alapértelmezés: `iso-8859-1`).

Ha a fenti nyelvi beállítások megváltoztatása után a párbeszédablakok szövegei továbbra is angol nyelvűek maradnak, akkor feltehetően nem telepítette a programszövegek fordításait tartalmazó fájlokat.

### Lilo

A Lilo (a "Linux Loader" rövidítése) a GNU/Linux rendszerekben legelterjedtebben használt rendszerindítás-kezelő. A Lilo-hoz részletes dokumentáció készült (lásd man lilo). Ebben a szekcióban a rendszer újraindításával kapcsolatos Lilo beállítások találhatók. A következő kulcsokat lehet használni:

    Lilo
    LiloCommand
    LiloMap

A kulcsok rövid leírása:

`Lilo`

  Azt jelzi, hogy a Lilo programot kell használni a rendszer újraindításához (alapértelmezés: `FALSE`). Ha a kulcs értéke `TRUE`, akkor a "leállítási" párbeszédablakben megjelenik egy kombinált lista az "Újraindítás" választógomb mellett, melyben az újraindításnál használt kernelt (vagy más operációs rendszert) lehet kiválasztani. A kernelek listája a Lilo térképfájl tartalma alapján jön létre.

`LiloCommand`

  A Lilo programfájl neve elérési úttal (alapértelmezés: `/sbin/lilo`).

`LiloMap`

  A Lilo térképfájl neve elérési úttal. A térképfájlt a Lilo hozza létre, az indításnál választható kerneleket (vagy más operációs rendszerek indítófájljait) tartalmazza (alapértelmezés: `/boot/map`).

## A rendszer beállítása a &kdm; használatához

Ebben a fejezetben feltételezzük, hogy a gépen már működik az X Windows, és már csak a grafikus bejelentkezéshez szükséges módosításokat kell elvégezni.

### A &kdm; beállítása

Az alap operációs rendszer a számítógép elindítása után vagy egy parancsértelmező ablakot jelenít meg, ahol be lehet jelentkezni (konzol mód) vagy egy grafikus felületű bejelentkező ablakot, ha az alapértelmezett futásszint úgy van beállítva. A futásszint értékét az /sbin/init program állítja be az `/etc/inittab` konfigurációs fájl alapján. A futásszintek értékei eltérhetnek az egyes Unix változatokban, de ha megtekinti az `/etc/inittab` fájl tartalmát, akkor valami hasonlót kell találnia:

    # Az alapértelmezett futásszint. A Red Hat Linux által használt értékek:
    # 0 - leállítás (ez NE legyen alapértelmezés)
    # 1 - egyfelhasználós mód
    # 2 - normál többfelhasználós mód (NFS nélkül)
    # 3 - normál többfelhasználós mód
    # 4 - (nem használt)
    # 5 - grafikus felületű indítási mód (X11)
    # 6 - újraindítás (ez NE legyen alapértelmezés)

    id:3:initdefault:

Az utolsó sort kivéve minden csak megjegyzés, melyekből kiderül, hogy az 5-ös futásszint van hozzárendelve az X11-hez és a 3-as futásszint tartozik a karakteres módú indításhoz. Az utolsó sor azt jelenti, hogy az alapértelmezett futásszint jelenleg a 3-as (a karakteres mód). Ha az Ön rendszere grafikus felületű bejelentkezést használ most, akkor az alapértelmezett futásszint feltehetően az 5-ös.

A grafikus felület futásszintje általában az 5-ös, de néhány disztribúció eltér ettől:

- 5 - Red Hat 3.x vagy újabb és Mandrake esetén

- 4 - Slackware esetén

- 3 - SuSE 4.x, 5.x esetén

A beállítás első lépéseként győződjön meg arról, hogy a &kdm; elindítható parancssorból. Ha ezt leellenőrizte, akkor módosítsa úgy a rendszerindítási paramétereket, hogy a &kdm; automatikusan elinduljon indításkor.

A &kdm; teszteléséhez tehát először át kell váltani konzol módba. Ehhez adja ki a következő parancsot:

    /sbin/init 3

Változtassa meg a "`3`" értéket, ha az Ön rendszerében nem ez a konzol mód futásszintje.

Ezután meg kell keresni az xdm program beállításait tartalmazó könyvtárt, mely általában az `/etc/X11/xdm/` vagy a `/usr/X11R6/lib/X11/xdm/`. Ez a könyvtár tartalmaz egy `Xsetup_0` nevű fájlt. Ha a &kdm;-et saját maga fordította le és a `configure` parancs nem találta meg ezt a könyvtárat, akkor egy új `Xsetup_0` fájlt készített a &kdm; forrásai közt található sablon alapján. Beszúrhatja ezt a sort:

    kdmdesktop

a fájlba ha szép háttereket szeretne látni (képeket és változatos háttérszíneket). (Az újabb változatokban ez esetleg már nem működik, de régebben sem volt kötelező). Ha a `KDEDIR` környezeti változó értéke nem `/opt/kde`, akkor lehet, hogy be kell írni a `kdmdesktop` elérési útját is.

Ha a rendszer a PAM (Pluggable Authentication Modules) jogosultsági mechanizmust használja (ilyen az összes korszerű disztribúció), akkor ellenőrizni kell, hogy a PAM beállítások megengedik-e az `xdm` szolgáltatáson keresztüli belépést. Ha korábban már használta az xdm-et, akkor a &kdm; használatához semmit sem kell módosítani a PAM beállítófájljában (ez vagy `/etc/pam.conf` vagy `/etc/pam.d/xdm`). A PAM beállításainak részletes ismertetésére nem vállalkozhatunk, tanulmányozza át a PAM dokumentációját, ha nem tudja, mi a teendő (próbáljon keresni a `/usr/doc/pam*/html` könyvtárban).

Most már kipróbálhatja a &kdm;-et a következő parancs kiadásával:

    kdm -nodaemon

Ha megjelenik a &kdm; bejelentkezési ablaka és sikerül belépni, akkor eddig rendben van. A leggyakoribb hiba ebben a fázisban az, hogy a linker nem találja meg a megosztott Qt vagy KDE könyvtármodulokat. Ha RPM vagy DEB csomagból telepítette a KDE könyvtármodulokat, akkor ellenőrizze, hogy a &kdm; a megfelelő helyre került-e (általában az `/opt/kde/bin` könyvtárba) és állítsa be az esetleg hiányzó környezeti változók értékét. Például:

    export KDEDIR=/opt/kde
    export QTDIR=/usr/local/qt
    export PATH=$KDEDIR/bin:$QTDIR/bin:$PATH
    export LD_LIBRARY_PATH=$KDEDIR/lib:$QTDIR/lib

Ha ezután sem sikerül a &kdm; indítása, próbálkozzon inkább az xdm indításával, hogy ki lehessen zárni az X hibás telepítéséből vagy beállításából eredő hibákat.

Ha sikerült elindítani a &kdm;-et, lépjen tovább, és cserélje ki az xdm-re való hivatkozást a &kdm;-mel. A beállítás módja eltérhet a különböző disztribúcióknál.

- Red Hat disztribúció esetén nyissa meg egy szövegszerkesztőben az `/etc/inittab` fájlt, keresse meg az xdm-re hivatkozó részt és cserélje ki &kdm;-re (elérési úttal).

- Mandrake disztribúció esetén az X11-hez tartozó futásszinten az `/etc/inittab` fájl egy `/etc/X11/prefdm` nevű szkriptet indít el, mely az egyéb beállításokat megvizsgálva indítja el a megfelelő ablakkezelőt (például a &kdm;-et). Ellenőrizze az elérési utak helyes beállítását.

- SuSE disztribúció esetén adja hozzá a következő sort az `/sbin/init.d/xdm` fájl elejéhez:

      . /etc/rc.config
      DISPLAYMANAGER=kdm
      export DISPLAYMANAGER

- A többi disztribúció általában a fenti megoldások egyikét használja.

Ha nem akarja megváltoztatni az `inittab` tartalmát, akkor nevezze át az `xdm` fájlt `xdm.bak`-ra, majd hozzon létre egy `xdm` nevű, a &kdm;-re mutató szimbolikus linket.

A következő lépésben próbálja ki, hogy a &kdm; elindul-e az X11-hez rendelt futásszinten. Ehhez adja ki a következő parancsot:

    /sbin/init 5

Az "`5`" helyett írja be az Ön rendszerében érvényes X11 futásszintértéket, ha az eltér ettől.

Utolsó teendőként pedig még módosítani kell az `initdefault` bejegyzés értékét az `/etc/inittab` fájlban, hogy a gép indulásakor automatikusan a grafikus X11 mód induljon el.

Mielőtt végrehajtaná ezt a módosítást, győződjön meg arról, hogy újra tudja indítani a rendszert hiba esetén. Ehhez általában egy olyan rendszerindító floppy lemez szükséges, amelyet a telepítéskor lehet létrehozni, vagy valamilyen helyreállító eszköz, például a `tomsrtbt`. Az adatai biztonsága érdekében csak indokolt esetben hagyja ki ezt a lépést.

A rendszer újraindítása után már a &kdm; grafikus bejelentkezési ablakának kell megjelennie.

Ha ez a lépés sikertelen, akkor annak legvalószínűbb oka a rendszerindításkori környezet és a &kdm; kipróbálásánál használt konzol-módú környezet közötti eltérés. Ellenőrizze például az `/etc/X11/xdm/Xsetup_0` fájlt (és a benne meghívott összes szkriptet), hogy az elérési út nem változik-e meg nem várt módon. Ha a KDE két különböző verziója van telepítve, akkor ellenőrizze, hogy a `PATH` és az `LD_LIBRARY_PATH` változó beállításai megfelelnek-e a használni kívánt verziónak, és az indítószkriptek tévedésből nem bírálják-e felül valamelyik értékét.

### Több ablakkezelő támogatása

A &kdm; bejelentkezési ablakának bal alsó sarkában látható egy "Környezet " nevű kombinált lista, melyben kiválaszthatja a kívánt ablakkezelő környezetet. A következő részben azokat a teendőket ismertetjük, amelyek elvégzése szükséges ennek a lehetőségnek a beállításához.

A "Környezet" kombinált lista tartalmának módosításához meg kell változtatni a `kdmrc` fájl `KDM` szekciójában néhány bejegyzést.

Ha a &kdm; segítségével jelentkezik be, akkor az elindítja az `Xsession` nevű szkriptet, melynek paraméterként adja át a megadott ablakkezelő környezet értékét. Az `Xsession` fájl Red Hat és Mandrake disztribúcióknál az `/etc/X11/xdm/` könyvtárban, SuSE esetén az `/usr/X11R6/lib/X11/xdm/` könyvtárban található. Hibakeresésnél segíthet, ha hozzáadja az alábbi sort az `Xsession` fájlhoz:

    echo "$0 || $1 || $2" > $HOME/.Xsession_args

A további teendő az ablakkezelő környezet elindítási módjától függ. Az alábbiakban két eltérő indítási konvenciót ismertetünk, mindkét esetben megadva a módosítás lépéseit:

- Az ablakkezelő környezet indítása az `Xsession` szkriptből történik. Ilyenkor egy 'case' utasítás beszúrásával lehet a kívánt ablakkezelő indítását elérni. Például a Mandrake disztribúciók ezt a megoldást használják. Alább látható egy részlet egy ilyen `Xsession` fájlból:

      # now, we see if xdm/gdm/kdm has asked for a specific environment
      case $# in
      1)
          case $1 in
              kde)
              source /opt/kde2/bin/kde1
              exec startkde
              ;;
              kde2)
              source /opt/kde2/bin/kde2
              exec startkde
              ;;
          	failsafe)
      	exec xterm -geometry 80x24-0-0
      	;;
      	default)
      	;;
      	*)
      	exec /bin/sh -c "$(/usr/sbin/chksession -x=$1)"
      	;;
           esac
      esac

- Egy másik módszer az, hogy az ablakkezelő egy olyan szkriptből indul, amelyet az `Xsession` indított el. Ilyenkor ellenőrizni kell, hogy az `Xsession` továbbadja-e a másik szkriptnek a paraméterként kapott ablakkezelő nevét. Alább látható egy példa az ilyen indításra:

      exec $startup

  Ezt meg kell változtatni erre:

      exec $startup $@

  Ha végrehajtotta ezt a változtatást, akkor végig kell követnie az elindulás folyamatát, keresse meg, hogy az ablakkezelő indítása hol történik. Ez történhet például az `xinitrc` fájlban, mely az összes felhasználóra érvényes (pontos elérési útja: `/etc/X11/xinit/xinitrc`) vagy a felhasználó saját könyvtárában található `$HOME/.xinitrc` fájlban. Ha megváltoztatja az `$HOME/.xinitrc` fájlt, akkor az új változat egy másolatát helyezze el az `/etc/skel` könyvtárban is, hogy az újonnan létrehozott felhasználók saját könyvtárába automatikusan átkerülhessen. Alább látható egy példa az `xinitrc` fájlra az utóbbi módszer használata esetén:

      #!/bin/bash
      #
      # .xsession/.xinitrc
      #
      # choose a window manager
      #

      defaultwm=kde
      #set the window manager to $1 if it was supplied
      windowmgr=${1:-$defaultwm}

      #start the respective window managers
      case ${windowmgr} in
        kde|kwm|kdestart)
      	WINDOWMANAGER=startkde
      	;;
        fvwm|fvwm2)
      	WINDOWMANAGER=fvwm2
      	;;

        fvwm95)
      	WINDOWMANAGER=fvwm95
      	;;

        *)    WINDOWMANAGER=windowmgr   # default for unknown wm's

      esac

      #
      # load resources
      #

      if [ -f /usr/X11R6/lib/X11/Xmodmap ]; then
          xmodmap /usr/X11R6/lib/X11/Xmodmap
      fi

      if [ -f ~/.Xmodmap ]; then
          xmodmap ~/.Xmodmap
      fi

      if [ -f ~/.Xdefaults ]; then
          xrdb -merge ~/.Xdefaults
      fi

      if [ -f ~/.Xresources ]; then
          xrdb -merge ~/.Xresources
      fi
      #
      # finally start the window manager
      #
      exec $WINDOWMANAGER

## A kdm lefordítása és telepítése

A &kdm; a KDE projekt része. A KDE funkcionálisan összetartozó részei ún. csomagokba vannak csoportosítva. A &kdm; a kdebase nevű csomagban található. A KDE forráskódja megtalálható sok Linux és BSD disztribúció CD-in, vagy letölthető a www.kde.org címről vagy annak valamelyik tükrözéséről. Ha nem a legfrissebb KDE forrással rendelkezik, akkor valamelyik KDE cvsup kiszolgálóról felfrissítheti azt minimális hálózati terhelés mellett.

A kdebase lefordítása előtt először a Qt 2.x változatát kell lefordítani és telepíteni, majd a kdesupport és a kdelibs csomagot, pontosan ebben a sorrendben.

A fentiek elvégzése előtt szükség van még az X Windows, a C++ fordítóprogram és két GNU segédprogram, az automake és az autoconf telepítésére.

Ha az utolsó bekezdések tartalma nem eléggé világos Ön előtt, akkor vagy a dokumentum olyan részére tévedt, amellyel nem Önnek kell foglalkoznia, vagy éljen az alkalommal, és mélyedjen el a technikai kérdésekben.

Ha sikerült eleget tenni az összes előfeltételnek, akkor valószínűleg nem fog problémába ütközni a kdebase lefordítása és telepítése során. A &kdm; a "`$KDEDIR/bin`" könyvtárba fog kerülni.

A `make `install`` parancs eredményeként a telepítés felülírja a meglevő `kdmrc` fájlt.

## További információk

A &kdm; készítésénél az xdm-ből indultak ki a fejlesztők, ezért az xdm man oldalon sok hasznos információt találhat. Az X-szel kapcsolatos leírásokat találhat az X és startx man oldalakon. Végül, ha minden kötél szakad, és olyan problémába ütközik, amelyre nem talál megoldást ebben a dokumentumban, akkor használja ki, hogy a &kdm; a GNU Public License alá esik, tehát szabadon tanulmányozhatja a forráskódot.

## A szerzők névsora és a licencegyezmény

A &kdm; az xdm programra épül, több részt is tartalmazva az eredeti programkódból.

A &kdm; 0.1-es változatát Matthias Ettrich készítette. Az összes későbbi változat Steffen Hansen munkája.

Xdm: Copyright (c) 1990, X Consortium.

A &kdm; programkódjának egyéb részei a szerzők szellemi tulajdona, a GNU GPL licencfeltételeivel használhatók. A &kdm; kódja szabadon módosítható és terjeszthető, ha az eredeti változat szerzői fel vannak tüntetve.

A &kdm; a Qt programkönyvtárra épül: Copyright Troll Tech AS.

A dokumentáció készítésében résztvettek:

- Az eredeti dokumentáció szerzője: Steffen Hansen stefh@dit.ou.dk

- A dokumentációt átdolgozta: Gregor Zumsteinzumstein@ssd.ethz.ch. A legutolsó frissítés dátuma: 1998. július 9.

- A dokumentációt felfrissítette a KDE 2-höz: Neal Crooknac@forth.org. A legutolsó frissítés dátuma: 2000. július 6.

Documentation copyright Steffen Hansen, Gregor Zumstein és Neal Crook.

&underFDL; &underGPL;